\NormalFont\ShortTitle{Annabi Sofoni}

{\MT Annabi Sofoni xa kitaabui

\par }{\IMT Masenyi nde yi Kitaabui xa fe ra

\par }{\IP Annabi Sofoni naxa kawandi ti mangɛ Yosiya xa waxati Yudaya bɔxi ma. Isirayilakae nu bara so fe ɲaaxi kui na waxati, han Alatala nu wama e ɲaxankatafe. Beenu a xa na raba, a naxa Annabi Sofoni xɛɛ alako a xa na tagi raba e bɛ, a xa kata Isirayilakae ragbilende e waxɔnfe ɲaaxi fɔxɔ ra.

\par }{\IP Na masenyi maniyaxi Isirayila namiɲɔnmɛ gbegbe xa masenyi nan na. Na kui e mixie xa yunubie masenma e bɛ a fiixɛ ra, alako e xa a kolon e na fe nan kui na ki naxan mu rafanxi Ala ma. Isirayilakae nu birama kuyee nan fɔxɔ ra, e naxee lixi Kanaan bɔxi ma e mini Misira bɔxi ra tɛmui naxɛ. Na fe naxa Ala raxɔnɔ, barima a mu wama a firin nde xɔn ma. Isirayilakae man nu fe ɲaaxi raba ra e booree ra. Mixi naxan nu bara sɛnbɛ sɔtɔ mangɛya kui, xa na mu a ra naafuli fe kui, a nu setaree tɔɔrɔ ma. Na fe mɔɔli mu rafan Ala ma, barima a a ɲɛngi saxi adamadi xa fe xɔn ma, a mu tinma a xa tɔɔrɔ.

\par }{\IP Annabi Sofoni to gɛ na yunubi masende Isirayilakae bɛ, a naxa a fala a Alatala fama nɛ e ɲaxankatade na xa fe ra. Na kiiti magaaxu. Ala xa xɔnɛ sɛnbɛ gbo. Ala xa ɲaxankatɛ mu nɔma mixi nde rafisade a boore bɛ. Na kui Isirayilakae nun si gbɛtɛ birin na na kiiti bun ma. Adama birin naxan Alatala matandima, e fama nɛ a xa xɔnɛ kolonde kiiti waxati.

\par }{\IP Kɔnɔ masenyi gbɛtɛ fan nu saxi na wɔyɛnyi xɔrɔxɔɛ fari. Annabi Sofoni naxa a fala a Alatala wama mixi rakisife. A wama e malife alako e xa gbilen fe ɲaaxi fɔxɔ ra, e xa lu Ala xa kira xɔn ma naxan nɔma findide bɔɲɛsa ra e bɛ. Ala xɔnɔma nɛ mixi ɲaaxie ma barima e xa yunubie mu rafanxi a ma, kɔnɔ a man e xanuma nɛ a bɔɲɛ birin na. Na nan a toxi Annabi Sofoni bara kisi masenyi sa ɲaxankatɛ masenyi fari. Won xa a kolon Ala yunubie xɔnxi, kɔnɔ a yunubitɔɛe xanuma nɛ, a wama e ragbilenfe e xa fe ɲaaxie fɔxɔ ra. Ala xa na lɔnni raso won sondonyi kui. Amina.

\par }{\MT Annabi Sofoni xa kitaabui



\par }\ChapOne{1}{\SH Alatala xa xɔnɛ Yudaya bɛ
\par }
{\PP \VerseOne{1}Alatala xa masenyi nan ya, a naxan tixi Annabi Sofoni bɛ. Sofoni findi Kuusi xa di nan na, Gɛdalaya xa mamadi, Amaraya tolobitɛ, Xesekiya bɔnsɔɛ. A masenyi ti nɛ Yudaya mangɛ Yosiya xa waxati, naxan findixi Amon xa di ra.


\par }{\Q \VS{2}«Alatala xa masenyi nan ya:

\par }{\Q N birin ɲɔnma nɛ duniɲa bɛndɛ fuɲi fari.


\par }{\Q \VS{3}N adama nun sube ɲɔnma nɛ,

\par }{\Q n xɔni ba koore ma,

\par }{\Q n yɛxɛ ba baa ma.

\par }{\Q N maratantanyi nun mixi ɲaaxi ɲɔnma nɛ,

\par }{\Q n adamadie ba duniɲa bɛndɛ fuɲi fari.

\par }{\Q Alatala xa masenyi nan na ki.»


\par }{\BB \par }
{\Q \VS{4}«N nan n bɛlɛxɛ italama nɛ Yudaya nun Darisalamukae xili ma.

\par }{\Q N Bali kuye bama nɛ, naxee luxi bɔxi ma.

\par }{\Q N e xa batui yareratie nun sɛrɛxɛdubɛe sɔntɔma nɛ.


\par }{\Q \VS{5}N mixie halakima nɛ,

\par }{\Q naxee tunbuie batuma e xa banxi fari.

\par }{\Q N filankafuie ɲaxankatama nɛ,

\par }{\Q naxee e kali Alatala xili ra,

\par }{\Q e man e kali Mɔlɔkɔ kuye xili ra.


\par }{\Q \VS{6}N mixie rabɛɲinma nɛ naxee bara gbilen Alatala fɔxɔ ra,

\par }{\Q naxee mu Alatala fenma,

\par }{\Q naxee mu birama a xa marasi fɔxɔ ra.»


\par }{\BB \par }
{\Q \VS{7}«Wo sabari Marigi Alatala bɛ,

\par }{\Q barima a xa lɔxɔɛ xungbe na fafe.

\par }{\Q Alatala tan sɛrɛxɛ nan bama.

\par }{\Q A mixi ndee sugandixi na nan ma.


\par }{\Q \VS{8}Alatala xa sɛrɛxɛ lɔxɔɛ,

\par }{\Q n mangɛ xa die nun kuntigie halakima nɛ,

\par }{\Q a nun mixi naxee si gbɛtɛ xa dugie ragoroma e ma.


\par }{\Q \VS{9}N mixie halakima nɛ naxee tuganma sode dɛ ra,

\par }{\Q naxee e marigi xa banxi rafema gere nun yanfanteya ra.»


\par }{\BB \par }
{\Q \VS{10}«Alatala xa masenyi nan ya:

\par }{\Q Na lɔxɔɛ mixi gbelegbelema nɛ,

\par }{\Q kelife taa naadɛ ma naxan xili Yɛxɛ Naadɛ,

\par }{\Q han taa nɛɛnɛ,

\par }{\Q kelife taa fari geyae ma,


\par }{\Q \VS{11}han makiti yire,

\par }{\Q barima yulɛe xa fe bara kana,

\par }{\Q n bara e birin faxa.


\par }{\Q \VS{12}Na waxati n Darisalamu yire birin matoma nɛ a fanyi ra,

\par }{\Q alako n xa mixi sɔntɔ,

\par }{\Q naxee dɔxɔxi e xa naafuli makantafe ra,

\par }{\Q e a falafe e bɔɲɛ kui,

\par }{\Q ‹Fe fanyi yo, fe ɲaaxi yo,

\par }{\Q Ala mu fama fefe rabade n na.›


\par }{\Q \VS{13}E xa naafuli lɔɛma nɛ,

\par }{\Q e xa banxie kana.

\par }{\Q E bara banxi ti, kɔnɔ e mu sabatima na kui.

\par }{\Q E bara wɛni bogi si, kɔnɔ e mu na wɛni minma sɔnɔn.»


\par }{\BB \par }
{\Q \VS{14}Alatala xa lɔxɔɛ xungbe bara makɔrɛ,

\par }{\Q a gbe mu luxi a xa fa.

\par }{\Q Sɛnbɛmae fama nɛ gbelegbelede

\par }{\Q Alatala xa lɔxɔɛ magaaxuxi ma.


\par }{\Q \VS{15}Xɔnɛ lɔxɔɛ na a ra, tɔɔrɛ lɔxɔɛ na a ra,

\par }{\Q gbaloe lɔxɔɛ na a ra, dimi lɔxɔɛ na a ra,

\par }{\Q nuxui ifɔɔrɔxi lɔxɔɛ na a ra.


\par }{\Q \VS{16}Gere xui minima nɛ na lɔxɔɛ taa sɛnbɛmae xili ma,

\par }{\Q e xa yire makantaxie xili ma.


\par }{\BB \par }
{\Q \VS{17}Alatala naxɛ,

\par }{\Q «N adamadie tɔɔrɔma nɛ na lɔxɔɛ,

\par }{\Q e fa ɲɛrɛ alɔ dɔnxuie,

\par }{\Q barima e bara yunubi raba Alatala ra.

\par }{\Q Na kui e sɔntɔma nɛ a ɲaaxi ra,

\par }{\Q e wuli ramini bɔxi ma a gbegbe ra,

\par }{\Q e binbie wɔlɛ ɲooge xɔɔra.


\par }{\Q \VS{18}E xa xɛɛma nun gbeti mu nɔma e ratangade

\par }{\Q Alatala xa xɔnɛ lɔxɔɛ ma.

\par }{\Q Duniɲa birin ganma nɛ na lɔxɔɛ a ɲaaxi ra

\par }{\Q Alatala xa xɔnɛ xa fe ra,

\par }{\Q barima a xa ɲama bara bira ala gbɛtɛe fɔxɔ ra.

\par }{\Q Na kui duniɲa mixi birin sɔntɔma nɛ.»




\par }\Chap{2}{\SH Alatala xa xɔnɛ Yudaya nun si gbɛtɛe ma
\par }
{\Q \VerseOne{1}«Si yaagitare, wo xa wo yɛtɛ mato,


\par }{\Q \VS{2}beenu waxati xa kamali,

\par }{\Q beenu Alatala xa xɔnɛ xa wo li,

\par }{\Q beenu Alatala xa lɔxɔɛ xɔrɔxɔɛ xa fa wo ma.

\par }{\Q Na lɔxɔɛ dangima nɛ alɔ maale lagi foye naxan tutunma.


\par }{\Q \VS{3}Wo tan mixi magoroxi naxee na Isirayila,

\par }{\Q wo xa Alatala fen, wo xa a xa sɛriyɛ rabatu,

\par }{\Q wo xa tinxinyi, nun yɛtɛ magore fen.

\par }{\Q Tɛmunde na kui wo nɔma nɛ ratangade

\par }{\Q Alatala xa xɔnɛ lɔxɔɛ ma.»


\par }{\BB \par }
{\Q \VS{4}«Gasa rabɛɲinma nɛ, Asikalɔn kana,

\par }{\Q Asidodi keri ɲama ya xɔri, Ekiron tala.


\par }{\Q \VS{5}Ɲaxankatɛ na wo bɛ,

\par }{\Q wo tan naxee sabatixi baa dɛ ra,

\par }{\Q wo tan naxee kelixi Kirɛti.

\par }{\Q Alatala bara natɛ tongo wo xa fe ra,

\par }{\Q Kanaanka naxee na Filisita bɔxi ma,

\par }{\Q n wo xun nakanama nɛ han mixi birin ɲɔn wo yi.


\par }{\Q \VS{6}Xurusee fama nɛ lude wo xa bɔxi ma,

\par }{\Q wo xɔnyi findi gɔɔrɛ ra xuruse dɛmadonyie bɛ.


\par }{\Q \VS{7}Na bɔxi findima Yudayaka mixi dɔnxɔɛe nan gbe ra,

\par }{\Q e fa e xa xurusee dɛ madonde naa.

\par }{\Q Nunmare tɛmui e e malabuma nɛ Asikalɔn xa banxie kui,

\par }{\Q barima e Marigi Alatala fama nɛ e malide,

\par }{\Q a e xa mixi suxuxie ragbilen e xɔnyi.»


\par }{\BB \par }
{\Q \VS{8}«N bara Mowabakae xa konbie mɛ,

\par }{\Q Amonikae xa wɔyɛn bɛxuxie bara n li.

\par }{\Q E bara n ma ɲama rayaagi,

\par }{\Q e bara dangi naaninyi ra.»


\par }{\BB \par }
{\Q \VS{9}«N tan Isirayila Marigi Alatala, Xili Xungbe Kanyi,

\par }{\Q n bara n kali Mowaba luma nɛ alɔ Sodoma,

\par }{\Q Amonikae lu alɔ Gomorakae,

\par }{\Q e xa bɔxi kana, ɲooge ɲaaxi nun fɔxɛ lu naa.


\par }{\Q \VS{10}E na sɔtɔma e xa yɛtɛ igboɲa nan ma.

\par }{\Q E bara Alatala Xili Xungbe Kanyi xa ɲama rayaagi,

\par }{\Q e bara te a xa ɲama xili ma.


\par }{\Q \VS{11}Alatala magaaxu, a e ɲaxankatama nɛ a ɲaaxi ra.

\par }{\Q A kuye birin kanama nɛ duniɲa ma,

\par }{\Q si birin fa Alatala batu e xɔnyi.»


\par }{\BB \par }
{\Q \VS{12}«Wo tan Kusikae,

\par }{\Q wo fan sɔxɔma nɛ n ma santidɛgɛma ra.»


\par }{\BB \par }
{\Q \VS{13}«Ala a sɛnbɛ raminima nɛ kɔɔla ma,

\par }{\Q a fa Asiriya sɔntɔ.

\par }{\Q A Ninewe xun nakanama nɛ, a na findi gbengberen yire ra.


\par }{\Q \VS{14}Xurusee luma nɛ e dɛ madon na na taa kui,

\par }{\Q a nun wulai sube mɔɔli birin.

\par }{\Q Yubɛ nun xundi kɔɛ radangima nɛ na banxi kanaxie fari.

\par }{\Q Naadɛ nun wundɛri birin kanaxi, e xa wuri bara bɔrɔ.


\par }{\Q \VS{15}Yi taa xungbe naxan nu luma ɲɛlɛxin na,

\par }{\Q naxan bɔɲɛ nu saxi,

\par }{\Q naxan nu bara a fala a yɛtɛ bɛ,

\par }{\Q ‹N keren nan tide gbo,›

\par }{\Q a xun bara rakana han a bara findi wulai subee xɔnyi ra.

\par }{\Q Dangi mixi birin yoma nɛ a ma sɔnɔn,

\par }{\Q a findi dɛi sigi ra e bɛ.»




\par }\Chap{3}{\SH Alatala xa xanunteya
\par }
{\Q \VerseOne{1}«Ɲaxankatɛ na i bɛ, taa matandila sɛniyɛntare,

\par }{\Q naxan luma mixi tɔɔrɔ ra.


\par }{\Q \VS{2}A mu n xui suxuma, a mu n ma marasi rabatuma,

\par }{\Q a mu a xaxili tima Alatala ra, a mu makɔrɛxi a Marigi Ala ra.


\par }{\Q \VS{3}A xa kuntigie luma nɛ alɔ yɛtɛ

\par }{\Q naxee e xui raminima ɲama tagi,

\par }{\Q a xa kiitisamae luxi alɔ wulai bare

\par }{\Q naxee sube donma keren na.


\par }{\Q \VS{4}A xa namiɲɔnmɛe findixi yɛtɛ igboee nun yanfantee nan na,

\par }{\Q a xa sɛrɛxɛdubɛe bara fe sɛniyɛnxie nɔxɔ,

\par }{\Q a bara Ala xa sɛriyɛ matandi.


\par }{\Q \VS{5}Kɔnɔ Ala nan tinxin na mixie ya ma.

\par }{\Q A mu mixi madaxuma, lɔxɔ yo lɔxɔ a xa nɔndi yanbama.

\par }{\Q A tan mu lanlanteya kanama,

\par }{\Q kɔnɔ tinxintare mu yaagi kolon.»


\par }{\BB \par }
{\Q \VS{6}«N bara sie ɲaxankata,

\par }{\Q n bara e xa yire makantaxie rabira,

\par }{\Q n bara e xa kirae kana.

\par }{\Q Mixi yo mu na e xa taae kui sɔnɔn,

\par }{\Q e birin xun nakanaxi.


\par }{\Q \VS{7}N nu bara a fala e bɛ,

\par }{\Q ‹Xa wo gaaxu n ya ra,

\par }{\Q xa wo n ma marasi suxu,

\par }{\Q wo xun mu rakanama.›

\par }{\Q Kɔnɔ e gbata fe ɲaaxi rabade.

\par }{\Q Na nan a toxi n bara e ɲaxankata.


\par }{\Q \VS{8}Alatala xa masenyi nan ya:

\par }{\Q Wo xa mamɛ ti, lɔxɔɛ fama a lide

\par }{\Q n ma natɛ kamalima tɛmui naxɛ.

\par }{\Q N bara a fala wo bɛ,

\par }{\Q na lɔxɔɛ n sie ɲaxankatama nɛ n ma xɔnɛ ɲaaxi ra,

\par }{\Q duniɲa birin xa kana.»


\par }{\BB \par }
{\Q \VS{9}«N fama sie rasɛniyɛnde,

\par }{\Q alako e xa Alatala xili fala,

\par }{\Q e birin xa a rabatu lanyi kui.


\par }{\Q \VS{10}Kelife yire makuye dangife Kusi xuree ra,

\par }{\Q n batulae fama nɛ sɛrɛxɛe ra n bɛ.


\par }{\Q \VS{11}Na lɔxɔɛ wo mu yaagima sɔnɔn wo xa fe rabaxie ra,

\par }{\Q wo fe ɲaaxi naxee rabaxi n na,

\par }{\Q barima n yɛtɛ igboee bama nɛ wo ya ma,

\par }{\Q alako yɛtɛ igboɲa xa ɲɔn n ma geya sɛniyɛnxi yire.


\par }{\Q \VS{12}N tɔɔrɔmixie nun mixi magoroxie luma nɛ wo ya ma,

\par }{\Q naxee xaxili tima Alatala ra.


\par }{\Q \VS{13}Isirayila dɔnxɔɛ mu fe ɲaaxi rabama sɔnɔn,

\par }{\Q e mu wule falama, e mu mixi madaxuma.

\par }{\Q E luma nɛ e malabu ra bɔɲɛsa kui,

\par }{\Q mixi yo mu e tɔɔrɔma sɔnɔn.»


\par }{\BB \par }
{\Q \VS{14}Siyon mixie, wo xa Ala matɔxɔ.

\par }{\Q Isirayila, wo xa sɛɛwa.

\par }{\Q Darisalamu, wo xa ɲɛlɛxin wo bɔɲɛ birin na.


\par }{\Q \VS{15}Alatala xa xɔnɛ bara gbilen wo fɔxɔ ra,

\par }{\Q a bara wo yaxuie ragbilen e xɔnyi.

\par }{\Q Isirayila Mangɛ Alatala bara lu wo tagi.

\par }{\Q Wo naxa gaaxu, wo mu tɔɔrɔma sɔnɔn.


\par }{\Q \VS{16}Na lɔxɔɛ a a falama nɛ Darisalamu bɛ,

\par }{\Q «Siyon mixie, wo naxa gaaxu,

\par }{\Q limaniya naxa ba wo yi ra.»


\par }{\Q \VS{17}Wo Marigi Alatala wo Rakisima na wo ya ma.

\par }{\Q A sɛɛwama nɛ wo xa fe ra,

\par }{\Q a wo madundu a xa xanunteya ra,

\par }{\Q a ɲɛlɛxin wo ra a xui itexi ra.


\par }{\BB \par }
{\Q \VS{18}Alatala naxɛ, «N sunnunyi bama nɛ wo xa salie kui,

\par }{\Q n wo ba wo xa yaagi xɔrɔxɔɛ kui.


\par }{\Q \VS{19}Na lɔxɔɛ n wo yaxuie ɲaxankatama nɛ,

\par }{\Q n tɔɔrɔmixie rakisi,

\par }{\Q n mixi kerixie ragbilen e xɔnyi.

\par }{\Q N e xa yaagi ɲɔxɔma nɛ matɔxɔɛ nun binyɛ ra yire birin.


\par }{\Q \VS{20}Na lɔxɔɛ n wo ragbilenma nɛ wo xɔnyi.

\par }{\Q N wo malanma nɛ alako wo xa matɔxɔɛ nun binyɛ sɔtɔ,

\par }{\Q duniɲa ɲamanɛ birin kui.

\par }{\Q N wo ragbilenma nɛ, wo fa na tode.

\par }{\Q Alatala xa masenyi nan na ki.»

\par }