\NormalFont\ShortTitle{Annabi Habakuku}

{\MT Ala xa masenyi Annabi Habakuku bɛ

\par }{\IMT Masenyi nde yi Kitaabui xa fe ra

\par }{\IP Annabi Habakuku xa kitaabui fɔlɔma maxɔrinyi nan ma a naxan ti Alatala ma: «Munfera i xa ɲama na tɔɔrɛ kui?» Alatala naxa a yaabi a xɔrɔxɔɛ ra, a falafe ra e xa tɔɔrɛ fama nɛ a xun masade. Ala nu bara natɛ tongo a xa kaafiri rawali na ɲaxankatɛ dɔxɔfe ra a xa ɲama ma.

\par }{\IP Kɔnɔ na kelixi munse ma? Annabi Habakuku xa kitaabui na tagi rabama a fanyi ra. Ala naxa a masen namiɲɔnmɛ saabui ra, na tɔɔrɛ birin fatanxi Isirayilakae xa wali ɲaaxi nan na, alɔ muɲɛ tife, yɛnɛ rabafe, siisife, nun kuye batufe. E to nu na mɔɔli rabama, na bara a niya Alatala xa natɛ xɔrɔxɔɛ tongo e xili ma.

\par }{\IP Alatala xa yaragaaxui naxa lu Annabi Habakuku bɔɲɛ ma. A naxa a maxandi a xa diɲɛ a xa ɲama xa yunubie ma. Alatala sɛnbɛ gbo, a magaaxu, kɔnɔ a xa xanunteya gbo na birin bɛ. Na nan a ra, Annabi Habakuku naxa a xaxili ti Ala ra. A naxa natɛ tongo a xa lu Ala sagoe hali na findi ɲaxankatɛ xɔrɔxɔɛ ra a bɛ.

\par }{\IP Ala xa won mali alako na xaxili xa lu won birin yi ra. Amina.

\par }{\MT Ala xa masenyi Annabi Habakuku bɛ



\par }\ChapOne{1}{\SH Annabi Habakuku xa yaxaseri masa singe
\par }
{\PP \VerseOne{1}Annabi Habakuku xa masenyi nan ya, Alatala naxan masen a bɛ:


\par }{\Q \VS{2}«Alatala, n xa i maxandi han tɛmui mundun?

\par }{\Q Munfe ra i mu n ma dubɛ suxuxi?

\par }{\Q N bara n mawa i bɛ gere xa fe ra,

\par }{\Q kɔnɔ han ya i mu nu muxu ratanga.


\par }{\Q \VS{3}Munfe ra i tinxi n ya xa kobiɲa to?

\par }{\Q I tinxi yi tɔɔrɛ mɔɔli ra munfe ra?

\par }{\Q Gbaloe nun gere na n ya ra tɛmui birin.

\par }{\Q Lantareya nun kalamui bara gbo yɛ.


\par }{\Q \VS{4}Mixie bara gbilen i xa sɛriyɛ fɔxɔ ra.

\par }{\Q E bara i xa yaamari lu na.

\par }{\Q Tinxintare fuma tinxintɔɛ ma. Sɛriyɛ mu na sɔnɔn.»


\par }{\BB \par }
{\SH Alatala xa yaabi singe
\par }
{\Q \VS{5}«Wo wo ya ti ɲamanɛe ra, wo e mato.

\par }{\Q Wo kaabama nɛ, wo dɛ ixara,

\par }{\Q barima fe nde na rabafe wo xa waxati kui

\par }{\Q wo mu lama naxan na,

\par }{\Q hali na sa fala wo bɛ.


\par }{\Q \VS{6}N na Kalidikae xun nakelife.

\par }{\Q Si kinikinitare nan e ra.

\par }{\Q E ɲamanɛ gbɛtɛe isama

\par }{\Q alako e xa bɔxie rasuxu, e gbe mu naxan na.


\par }{\Q \VS{7}E magaaxu, e mu fan.

\par }{\Q E yaamari tima yɛtɛ igboɲa nan na.


\par }{\Q \VS{8}E xa soee xulun baratɛe bɛ.

\par }{\Q E xaaɲɛ wulai baree bɛ naxee minima kɔɛ ra.

\par }{\Q E xa soee fama sɛnbɛ ra kelife yire makuye.

\par }{\Q E mafura alɔ sɛgɛ, naxan goroma tɔxɔɛ yɔrɛ fɔxɔ ra.


\par }{\Q \VS{9}Yi ɲama fama kanari nan xili ma,

\par }{\Q e yae banbanxi e sigade ra.

\par }{\Q E mixi suxuxie malanma alɔ mɛyɛnyi.


\par }{\Q \VS{10}E yoma mangɛe ma, e kuntigie mayelema.

\par }{\Q E mu gaaxuma yire makantaxi ya ra.

\par }{\Q E bɛndɛ matema tɛtɛ ra, alako e xa so naa kui.


\par }{\Q \VS{11}E dangima alɔ foye belebele.

\par }{\Q E gbataxi fe ɲaaxi rabade.

\par }{\Q E bara e sɛnbɛ findi e xa ala ra.»


\par }{\SH Annabi Habakuku xa yaxaseri masa firin nde
\par }
{\Q \VS{12}N Marigi Sɛniyɛntɔɛ, n Marigi Alatala,

\par }{\Q i na na kabi fe fɔlɔ fɔlɛ.

\par }{\Q E mu fama muxu faxade.

\par }{\Q Alatala, i fama e tan nan makiitide.

\par }{\Q N Kanta Gɛmɛ na i tan nan na,

\par }{\Q i e ɲaxankatama nɛ.


\par }{\Q \VS{13}I yae sɛniyɛn, i mu wama kobiɲa tofe,

\par }{\Q i fe ɲaaxi xɔnxi.

\par }{\Q Awa, munfe ra i mu yanfantee halakima?

\par }{\Q Munfe ra i mu sese niyama tinxintaree ra

\par }{\Q e tinxintɔɛe tɔɔrɔma tɛmui naxɛ?


\par }{\Q \VS{14}I bara adamadie lu alɔ yɛxɛ naxee na baa ma,

\par }{\Q alɔ subee mangɛ mu na naxee bɛ.


\par }{\Q \VS{15}Muxu yaxuie muxu suxuma kɔnyi ra,

\par }{\Q e muxu suxuma yɛlɛ ra.

\par }{\Q E na gɛ muxu malande bɛki kui, e ɲɛlɛxin.


\par }{\Q \VS{16}Na tɛmui e sɛrɛxɛ mɔɔli birin bama a xa yɛlɛ bɛ,

\par }{\Q barima na nan bara a niya e xa fɛɛrɛ gbegbe sɔtɔ.

\par }{\Q E donse fanyi donma a tan nan saabui ra.


\par }{\Q \VS{17}A lanma e xa yɛlɛ xa nu siga yɛxɛe suxu ra,

\par }{\Q e xa nu bɔnsɔɛe rahalaki kinikinitareɲa kui?




\par }\Chap{2}{\SH Alatala xa yaabi firin nde
\par }
{\Q \VerseOne{1}«N fa tima tɛtɛ nan fari. N xa mamɛ ti.

\par }{\Q N xa a kolon a naxan masenma n bɛ,

\par }{\Q a n ma yaxaseri masa yaabima ki naxɛ.»


\par }{\BB \par }
{\PP \VS{2}Alatala naxa n yaabi yi masenyi ra:

\par }{\Q «I xa n ma masenyi sɛbɛ,

\par }{\Q i xa a sɛbɛ a fanyi ra walaxɛe ma,

\par }{\Q alako naxee a xaranma,

\par }{\Q e xa nɔ birade a fɔxɔ ra sɛnbɛ ra.


\par }{\Q \VS{3}Yi masenyi kamali waxati fafe,

\par }{\Q a mu kanama, wule mu a ra.

\par }{\Q Xa i a to a taaxirima kamalide,

\par }{\Q i xa mamɛ ti.

\par }{\Q A kamalife mu buma.»


\par }{\BB \par }
{\Q \VS{4}«Yɛtɛ igboe mato. A waxɔnfe mu tinxin,

\par }{\Q kɔnɔ tinxintɔɛ tan kisima a xa danxaniya nan saabui ra.


\par }{\Q \VS{5}Beere mixi mayanfama.

\par }{\Q Yɛtɛ igboe mu raxaraxi.

\par }{\Q A mu wasama, alɔ aligiyama mu wasama ki naxɛ.

\par }{\Q A ɲamanɛ birin findima a gbe nan na,

\par }{\Q a si birin sa a xa nɔɛ bun ma.


\par }{\Q \VS{6}Na sie mu yoma a ma xɛ?

\par }{\Q E mu a mayelema xɛ, e a findi dɛi sigi ra?»

\par }{\SH Dankari singe
\par }
{\Q «E fama nɛ a falade,

\par }{\Q ‹Ɲaxankatɛ na mixi bɛ

\par }{\Q naxan se malanma a gbe mu naxan na.

\par }{\Q A xa doni xun nan tun luma masa ra.

\par }{\Q Yi fe mɔɔli buma han mun tɛmui?


\par }{\Q \VS{7}Naxee xa doni na i ma, nee mu kelima xɛ,

\par }{\Q e i raxunu, e i suxu, e e gbe ɲɔxɔ i ma?


\par }{\Q \VS{8}I to bara si gbegbe xun nakana,

\par }{\Q naxee luxi fa, nee nan fama i fan xun nakanade.

\par }{\Q E na rabama nɛ i to bara mixi wuli ifili,

\par }{\Q i to bara bɔxie nun taae kana, i naakae fan faxa.›»


\par }{\SH Dankari firin nde
\par }
{\Q \VS{9}«Ɲaxankatɛ na mixi bɛ

\par }{\Q naxan geenima tinxintareya kui

\par }{\Q alako a xa banxi fanyi ti a yɛtɛ bɛ

\par }{\Q tɔɔrɛ yo mu na dɛnnaxɛ.


\par }{\Q \VS{10}I naxan nabaxi a findima yaagi nan na i xa mixie bɛ.

\par }{\Q I ɲaxankatɛ naxan saxi ɲamae ma,

\par }{\Q a fama gbilende nɛ i ma.


\par }{\Q \VS{11}I xa banxi tixi gɛmɛ naxan na,

\par }{\Q wuri naxan banbanxi a fari,

\par }{\Q e fama nɛ seedeɲɔxɔya bade i xili ma.»


\par }{\SH Dankari saxan nde
\par }
{\Q \VS{12}«Ɲaxankatɛ na mixi bɛ

\par }{\Q naxan taa tima faxɛ ti saabui ra,

\par }{\Q naxan a xa taa ragboma fe kobi saabui ra.


\par }{\Q \VS{13}Mangɛ Alatala bara a niya,

\par }{\Q ɲamae xa wali birin xa gan,

\par }{\Q e xa wakili findima fe fufafui nan na.


\par }{\Q \VS{14}Duniɲa birin fama nɛ Alatala xa nɔrɛ kolonde,

\par }{\Q alɔ banbaranyi gboma ki naxɛ baa ma.»


\par }{\SH Dankari naani nde
\par }
{\Q \VS{15}«Ɲaxankatɛ na mixi bɛ

\par }{\Q naxan a boore rasiisima

\par }{\Q alako sade fe xa lu e tagi.


\par }{\Q \VS{16}I xa xunnakeli findima nɛ yaagi ra.

\par }{\Q I fan xa beere min, i xa sade fe kolon.

\par }{\Q Alatala xa xɔnɛ fafe i ma,

\par }{\Q a i xa xunnakeli mafindima yaagi nan na.


\par }{\Q \VS{17}I fe kobi naxan nabaxi Liban,

\par }{\Q na sare fama nɛ gbilende i ma.

\par }{\Q I bara xurusee kasara,

\par }{\Q i bara mixie faxa,

\par }{\Q i bara bɔxi nun taae kana, a nun e xa mixie.

\par }{\Q Na ɲaxankatɛ birin fama nɛ gbilende i ma.»


\par }{\SH Dankari suuli nde
\par }
{\Q \VS{18}«Kuye munse fanxi mixi ma?

\par }{\Q Mixi xa mu a yailanma?

\par }{\Q A wule nan tun masenma.

\par }{\Q A yailanma man fa a yɛtɛ taxu a ra.

\par }{\Q A bara ala boboe yailan.


\par }{\Q \VS{19}Ɲaxankatɛ na mixi bɛ

\par }{\Q naxan a falama wuri masolixi bɛ, ‹Keli,›

\par }{\Q naxan wɔyɛnma gɛmɛ boboxi bɛ, ‹Xunu.›

\par }{\Q Kuye munse masenma i bɛ?

\par }{\Q Hali xɛɛma nun gbeti lu a ma,

\par }{\Q xaxili tan yo mu na a bɛ.


\par }{\Q \VS{20}Kɔnɔ Alatala na a xa hɔrɔmɔbanxi kui.

\par }{\Q Duniɲa birin xa a sabari a ya i.»




\par }\Chap{3}{\SH Annabi Habakuku xa Ala maxandi
\par }
{\PP \VerseOne{1}Annabi Habakuku xa Ala maxandi nan ya, naxan bama bɛɛti ki ma.


\par }{\Q \VS{2}Alatala, n bara i xa masenyi mɛ,

\par }{\Q n bara kaaba i xa wali ma.

\par }{\Q I xa a ragiri yi waxati ma,

\par }{\Q i xa a rakamali mixie ya xɔri.

\par }{\Q Kɔnɔ i naxa nɛɛmu i xa kinikini ma i xa xɔnɛ kui.


\par }{\BB \par }
{\Q \VS{3}N bara Ala Sɛniyɛnxi to fa ra kelife Teman mabiri,

\par }{\Q kelife Paran geya ma.

\par }{\Q Koore naxa rafe a xa nɔrɛ ra,

\par }{\Q duniɲa naxa rafe a xa matɔxɔɛ ra.


\par }{\Q \VS{4}Ala xa yanbɛ sɛnbɛ gbo.

\par }{\Q Naiyalanyi nu kelima a bɛlɛxɛ kui,

\par }{\Q a sɛnbɛ nɔxunxi dɛnnaxɛ.


\par }{\Q \VS{5}Wugan fure nu a ɲɛrɛma a ya ra,

\par }{\Q ɲaxankatɛ fan na a fɔxɔ ra.


\par }{\Q \VS{6}A naxa ti, a duniɲa rasɛrɛn.

\par }{\Q A nɛfɛ a mato, bɔnsɔɛe bara halaki.

\par }{\Q Geya naxee ti duniɲa fɔlɛ ra,

\par }{\Q nee naxa sɛrɛn,

\par }{\Q e e igoro Alatala ya ra.

\par }{\Q Fɔlɛ mu na Alatala bɛ.


\par }{\Q \VS{7}N naxa Kusankae to ɲaxankata ra,

\par }{\Q n naxa Madiyankae to sɛrɛn na.


\par }{\BB \par }
{\Q \VS{8}Alatala, i nu xɔnɔxi nɛ xuree ma?

\par }{\Q I to ti i xa geresoe ya ra,

\par }{\Q e nun e xa soee nun e xa gisee,

\par }{\Q i nu xɔnɔxi nɛ baa ma?


\par }{\Q \VS{9}I naxa i xa xali ramini,

\par }{\Q i naxa tanbɛ wuyaxi suxu.

\par }{\Q I naxa xuree rabɔɔ bɔxi ma.


\par }{\Q \VS{10}Geyae to i to,

\par }{\Q e naxa sɛrɛn.

\par }{\Q Tunɛ xungbe naxa fa.

\par }{\Q Baa naxa a xui ramini,

\par }{\Q mɔrɔnyie naxa te.


\par }{\Q \VS{11}Soge nun kike naxa e xa wali iti

\par }{\Q e to i xa tanbɛe to yanba ra koore alɔ seyamakɔnyi.


\par }{\Q \VS{12}I naxa ti bɔxi fari, i fa ɲamanɛe raboron ɲɛ i xa xɔnɛ kui.


\par }{\Q \VS{13}I naxa i xa ɲama rakisi,

\par }{\Q i man fa i xa Mixi Sugandixi ratanga.

\par }{\Q I naxa bɔnsɔɛ kobie xa mangɛ butuxun,

\par }{\Q i a xa see birin findi xube ra.


\par }{\Q \VS{14}A xa sɔɔrie naxa mini muxu xili ma,

\par }{\Q e xa tɔɔrɔmixie halaki ɲɛlɛxinyi kui gundo ra,

\par }{\Q kɔnɔ i tan naxa e xa mangɛ sɔxɔ a yɛtɛ xa tanbɛ ra.


\par }{\Q \VS{15}I naxa kira rabɔɔ i xa soee bɛ,

\par }{\Q e xa dangi baa tagi.


\par }{\BB \par }
{\Q \VS{16}N to i xa masenyi mɛ,

\par }{\Q n bɔɲɛ naxa mini a i, n dɛ naxa ixara,

\par }{\Q n xɔrie naxa tagan, n sanyie naxa sɛrɛn.

\par }{\Q N na lɔxɔɛ mamɛfe i muxu yaxuie ɲaxankatama lɔxɔɛ naxɛ.


\par }{\Q \VS{17}Hali fuge mu na xɔrɛ bili ma,

\par }{\Q hali wɛni bogi mu na a firi ma,

\par }{\Q hali bogi yo mu bama wuri bilie kɔn na,

\par }{\Q hali sansie mu fanma xɛ ma,

\par }{\Q hali xurusee mu na kulɛ kui,

\par }{\Q hali ninge keren mu lu gɔɔrɛ,


\par }{\Q \VS{18}na birin kui, n Alatala matɔxɔma nɛ,

\par }{\Q n sɛɛwa Ala ra, n ma Marakisima.


\par }{\Q \VS{19}N sɛnbɛ na n Marigi Alatala nan na.

\par }{\Q A n ma ɲɛrɛ sɔɔnɛyama nɛ fe xɔrɔxɔɛ kui,

\par }{\Q alɔ xeli xa ɲɛrɛ sɔɔnɛyama geyae fari ki naxɛ.

\par }{\BB \par }
{\PP Yi sɛbɛxi bɛɛtiba mangɛ nan bɛ. A xa a ba kɔra xui ra.

\par }