\NormalFont\ShortTitle{Annabi Naxumu}

{\MT Ala xa masenyi Annabi Naxumu bɛ

\par }{\IMT Masenyi nde yi Kitaabui xa fe ra

\par }{\IP Asiriya xa mangɛya nu bara sɛnbɛ sɔtɔ ɲɛ kɛmɛ solomasaxan beenu Annabi Isa xa bari Isirayila bɔxi ma tɛmui naxɛ. Na waxati ɲamanɛ birin nu na a xa yaamari xɔrɔxɔɛ bun ma. Ninewe nu findixi a xa mangataa nan na. Asiriyakae mu nu birama Alatala xa sɛriyɛ fɔxɔ ra fefe ma.

\par }{\IP Na kui Annabi Naxumu Isirayilaka naxa yi masenyi ti e xa fe ra. Masenyi na a ra naxan xɔrɔxɔ, barima e xa fe mu nu rafanxi Ala ma. Annabi Naxumu to gɛ Ala xa sɛnbɛ magaaxuxi masende Asiriyakae bɛ, a naxa a fala e bɛ e fama gbaloe ɲaaxi sɔtɔde e xa yunubie xa fe ra. Na kiiti nu fatanxi Ala nan na. Ala naxa Babilɔnkae xɛɛ Ninewe kanade ɲɛ kɛmɛ senni beenu Annabi Isa xa waxati.

\par }{\IP Na masenyi nu xɔrɔxɔ Asiriyakae bɛ, kɔnɔ a nu findixi fe fanyi nan na Isirayilakae bɛ, naxee nu tɔɔrɔma e yaxuie xa yaamari bun ma. Annabi Naxumu naxa a masen e bɛ a yunubitɔɛe fama e xa kobiɲa sare sɔtɔde Alatala yi ra. Ala xa kiiti xɔrɔxɔɛ Asiriyakae bɛ, a nu limaniya fima Isirayilakae ma.

\par }{\IP Hali to, Ala xa ɲama nɔma sɛɛwade na xa fe ra. E xa a kolon Alatala fama mixi ɲaaxie makiitide, a fa e sare ragbilen e ma. Won birin a kolon tinxinyi fan, kɔnɔ a nɔma lude won bɛ alɔ tinxintareya na sɔɔnɛyafe yi duniɲa kui, barima fe ɲaaxi gbo, tinxintɔɛe fan na tɔɔrɔfe. Yi kitaabui a masenma won bɛ tinxintare mu geenima, Alatala xa tinxinyi nan mixi geenima duniɲa bɛndɛ fuɲi fari nun aligiyama. Ala xa mixi birin makiiti a xa sɛriyɛ ra. Amina.

\par }{\MT Ala xa masenyi Annabi Naxumu bɛ



\par }\ChapOne{1}{\SH Ala xa xɔnɛ Ninewe xili ma
\par }
{\PP \VerseOne{1}Masenyi xɔrɔxɔɛ nan ya Ninewe xa fe ra, Ala naxan masen Annabi Naxumu Elekosika bɛ.

\par }{\Q Alatala magaaxu, a gbeɲɔxɔfe mu kanama.


\par }{\Q \VS{2}Alatala a gbeɲɔxɔma nɛ,

\par }{\Q a xa xɔnɛ sɛnbɛ gbo a yaxuie mabiri,

\par }{\Q a mu diɲɛma e ma mafuren mafuren.


\par }{\BB \par }
{\Q \VS{3}Kɔnɔ Alatala mu xɔnɔma mafuren mafuren,

\par }{\Q a sɛnbɛ gbo han.

\par }{\Q Alatala mixi ɲaaxi sare ragbilenma nɛ fe ɲaaxi rabae ma.

\par }{\Q A xa ɲɛrɛ luma nɛ alɔ turunnaadɛ naxan xube ratema,

\par }{\Q a tixi nuxuie fari.


\par }{\Q \VS{4}A na xaaɲɛ baa ma, a xɔrima nɛ,

\par }{\Q a xure birin naxara,

\par }{\Q a Basan nun Karemele findi gbengberenyi ra,

\par }{\Q a Liban sansie lisima nɛ.


\par }{\Q \VS{5}A geyae rasɛrɛnma nɛ, e xunu alɔ kumi ture.

\par }{\Q Bɔxi sɛrɛnma nɛ a ya i, duniɲa mixie bɔɲɛ minima nɛ.


\par }{\Q \VS{6}Nde nɔma tide a xa xɔnɛ ya ra?

\par }{\Q Nde nɔma tide a xa bɔɲɛte ya i?

\par }{\Q A xa xɔnɛ luma nɛ alɔ tɛ, naxan gɛmɛe bulama.


\par }{\Q \VS{7}Alatala fan, a kantari fima nɛ tɔɔrɔmixie ma,

\par }{\Q a mɛɛnima nɛ mixie ma naxee e yɛtɛ taxuma a ra.


\par }{\Q \VS{8}Kɔnɔ a Ninewe xun nakanama nɛ,

\par }{\Q a a yaxuie kerima dimi nan kui.


\par }{\BB \par }
{\Q \VS{9}Ninewe, wo fɛɛrɛ mundun fenfe Alatala xili ma?

\par }{\Q A tan nan sɔntɔɛ tima kerenyi ra.


\par }{\Q \VS{10}E fama nɛ lude alɔ e kankanxi tunbe kunsie nan na,

\par }{\Q alɔ e siisixi beere nan na,

\par }{\Q alɔ sɛxɛ xaraxi naxan ganxi feo.


\par }{\Q \VS{11}Nineweka nde bara fe ɲaaxi raba Alatala ra,

\par }{\Q a mixie rasixi fe kobi nan ma.


\par }{\BB \par }
{\Q \VS{12}Ala xa masenyi nan ya e xa fe ra:

\par }{\Q «Hali wo yaxuie wuya, e xun fama nɛ rakanade, e ɲɔn.

\par }{\Q N bara wo tan Yudayakae tɔɔrɔ,

\par }{\Q kɔnɔ n mu na rabama sɔnɔn.


\par }{\Q \VS{13}Yakɔsi n wo bama nɛ wo yaxuie xa nɔɛ bun ma,

\par }{\Q n luutie bolon wo xirixi naxee ra.»


\par }{\BB \par }
{\Q \VS{14}Alatala xa masenyi nan ya wo tan Ninewekae xa fe ra:

\par }{\Q «Wo bɔnsɔɛ fama nɛ ɲɔnde.

\par }{\Q N wo xa kuye masolixie nun wo xa kuye naxee yailanxi wure ra,

\par }{\Q naxee na wo xa alae xa banxie kui, n nee birin kanama nɛ.

\par }{\Q N wo sɔntɔma nɛ, barima wo ɲaaxu.»




\par }\Chap{2}{\SH Ninewe xa ɲaxankatɛ
\par }
{\Q \VerseOne{1}Xɛɛra na fafe geyae fari,

\par }{\Q a fafe xibaarui fanyi ra wo bɛ,

\par }{\Q a bɔɲɛsa masenyi nan tima wo bɛ.

\par }{\Q Yudayakae, wo xa wo xa salie raba,

\par }{\Q wo xa wo xa laayidie rakamali Ala bɛ,

\par }{\Q barima mixi ɲaaxie mu fama wo sɔntɔde sɔnɔn.


\par }{\BB \par }
{\Q \VS{2}Ninewekae, wo yaxuie na fafe wo xili ma.

\par }{\Q Wo wo xa tɛtɛ makanta,

\par }{\Q wo mɛɛni wo xa kira ma,

\par }{\Q wo wo tagi ixiri,

\par }{\Q wo xa limaniya, wo xa sɛnbɛ sɔtɔ,


\par }{\Q \VS{3}barima Alatala fama nɛ Yaxuba xun nakelide,

\par }{\Q a fama nɛ Isirayila itede,

\par }{\Q hali kasarɛ to ti e xa bɔxi ma, e xa sansie naxa tuxunsan.


\par }{\BB \par }
{\Q \VS{4}Wo yaxuie xa sɔɔrie na wure lefae gbeelixi xaninfe,

\par }{\Q donma gbeeli ragoroxi e ma.

\par }{\Q E xa sɔɔri ragisee yanbama a fanyi ra,

\par }{\Q e xa tanbɛe xaaɲɛxi gere xili ma.


\par }{\Q \VS{5}Na gisee e gima kirae ra,

\par }{\Q e gbataxi sofe ra gere kui.

\par }{\Q E luxi alɔ seyamakɔnyi naxan dangima koore ra.


\par }{\BB \par }
{\Q \VS{6}Sɔɔri sugandixie xɛɛma naa,

\par }{\Q e xulun sigafe ra taa tɛtɛ yire, e sa gere so.


\par }{\Q \VS{7}E mangɛ xa banxi naadɛ rabi, e birin so na kui.


\par }{\Q \VS{8}Yaamari fixi taakae xa xanin konyiya kui.

\par }{\Q A xa ginɛe sigama nɛ wa ra sunnunyi kui.


\par }{\Q \VS{9}Ninewe bara lu alɔ ye ragatade ibɔɔxi,

\par }{\Q a ye fa mini bɔxi ma.

\par }{\Q Nde a falama, «Wo ba na rabafe, wo keli naa.»

\par }{\Q Kɔnɔ mixi yo mu gbilenma na fɔxɔ ra.


\par }{\Q \VS{10}Booree a falama, «Wo gbeti nun xɛɛma tongo.

\par }{\Q Naafuli gbegbe na e yi ra.»


\par }{\Q \VS{11}Kasarɛ, tuxunsanyi, nun gbaloe!

\par }{\Q Limaniya bara ba e yi ra,

\par }{\Q e sanyie mu xanfe e bun ma,

\par }{\Q e bɔɲɛ na tɔɔrɔfe,

\par }{\Q e lahalɛ bara masara.


\par }{\BB \par }
{\Q \VS{12}Taa sɛnbɛma naxan nu luxi alɔ yɛtɛ lude,

\par }{\Q yɛtɛ yɔrɛe nun e nga nu malabuxi xaxilisa kui dɛnnaxɛ,

\par }{\Q na taa munse sɔtɔxi yi ki?


\par }{\Q \VS{13}Na yɛtɛ sɛnbɛma nu sube faxama a xa ginɛ nun a xa die bɛ,

\par }{\Q a nu a xɔnyi rafema sube ibɔɔxi ra.


\par }{\BB \par }
{\Q \VS{14}Mangɛ Alatala xa masenyi nan ya:

\par }{\Q «N kelima nɛ wo xili ma,

\par }{\Q n wo xa sɔɔri ragisee ganma nɛ,

\par }{\Q n wo xa yɛtɛ yɔrɛe faxama nɛ santidɛgɛma ra,

\par }{\Q n sube birin bama nɛ wo yi ra duniɲa.

\par }{\Q Wo xa xɛɛrae xui mu mɛma sɔnɔn.»




\par }\Chap{3}{\SH Ninewe xa ɲɔnyi
\par }
{\Q \VerseOne{1}Ɲaxankatɛ na yi taa faxɛti bɛ,

\par }{\Q naxan nafexi yanfanteya, se muɲaxie, nun tɔɔrɔmixie ra.


\par }{\Q \VS{2}Luxusinyi xui minima naa,

\par }{\Q sɔɔri ragise sanyie xui minima,

\par }{\Q soee e gima, sɔɔri ragise e imaxama.


\par }{\Q \VS{3}Soe ragie geresoma,

\par }{\Q santidɛgɛma lintanma alɔ tɛ luutie,

\par }{\Q tanbɛ wolima alɔ seyamakɔnyie,

\par }{\Q mixi faxaxie ralantanxi yire birin ma,

\par }{\Q fure saxie mu ɲɔnma,

\par }{\Q mixie e sanyi radinma furee ra.


\par }{\Q \VS{4}Na birin fatanxi a xa sɛniyɛntareɲa nan ma.

\par }{\Q A sie mabɛndunma a xa langoeɲa ra,

\par }{\Q a ɲamanɛe madaxuma a duureya ra.


\par }{\BB \par }
{\Q \VS{5}Mangɛ Alatala xa masenyi nan ya:

\par }{\Q «N kelima nɛ wo xili ma,

\par }{\Q n wo rayaagima nɛ si birin ya xɔri,

\par }{\Q n wo mageli ti ɲamanɛe birin ya i.


\par }{\Q \VS{6}N wo makotoma nɛ nɔxɔɛ ra, n wo rayaagi.


\par }{\Q \VS{7}Na kui, mixi yo na wo to, a a gima nɛ wo ma,

\par }{\Q a fa a fala, ‹Ninewe bara kana.

\par }{\Q Nde kinikinima a ma?

\par }{\Q Nde a madunduma?›»


\par }{\BB \par }
{\Q \VS{8}Ninewe, wo fisa Tebese bɛ,

\par }{\Q taa naxan dɔxɔxi Nili xure salonyie tagi,

\par }{\Q ye gbo dɛnnaxɛ?

\par }{\Q Baa nu findixi a xa tɛtɛ makantaxi nan na.


\par }{\Q \VS{9}Kusi nun Misira nu sɛnbɛ fima nɛ a ma,

\par }{\Q Puti nun Libiya nu a malima.


\par }{\Q \VS{10}Kɔnɔ Tebese fan bara xanin konyiya kui ɲamanɛ ma,

\par }{\Q a xa die bara faxa kira xunyie ra,

\par }{\Q a xa kuntigie bara mayegeti sigafe ra konyiya kui.


\par }{\Q \VS{11}Wo tan dagalanma nɛ alɔ siisilae,

\par }{\Q wo wo nɔxunma nɛ wo yaxuie ya ra.


\par }{\BB \par }
{\Q \VS{12}Wo xa banxi makantaxie luxi nɛ alɔ xɔrɛ bilie,

\par }{\Q foye naxee bogi rayolonma mixie xa debe kui naxee wama e donfe.


\par }{\Q \VS{13}Ginɛ doro nan fa luxi wo xa bɔxi ma,

\par }{\Q sɔɔrie mu na sɔnɔn naxee wo makantama,

\par }{\Q wo xa naadɛe rabixi wo yaxuie ya ra, tɛ bara na balansee gan.


\par }{\BB \par }
{\Q \VS{14}Wo ye ba, barima gere na fafe,

\par }{\Q wo nde sa wo xa tɛtɛ fari.

\par }{\Q Wo boora rafala, wo biriki bɔnbɔ.


\par }{\Q \VS{15}Mɛnni, tɛ fama nɛ wo xa taa gande alɔ tugumie,

\par }{\Q santidɛgɛma fama nɛ wo sɔntɔde.

\par }{\Q Wo wo malan alɔ tugumie,

\par }{\Q wo wo malan alɔ katoe.


\par }{\Q \VS{16}Wo bara yulɛe rawuya wo xɔnyi dangife tunbuie ra koore ma.

\par }{\Q Wo bara lu alɔ tugumie naxee tuganma, e siga.


\par }{\Q \VS{17}Wo xa sɔɔrie luxi nɛ alɔ tugumi naxee na tɛtɛ fari gɛɛsɛgɛ,

\par }{\Q kɔnɔ soge na te, e tugan,

\par }{\Q e siga yire mixi mu dɛnnaxɛ kolon.


\par }{\BB \par }
{\Q \VS{18}Asiriya mangɛ, i xa yareratie na xife,

\par }{\Q i xa kuntigie saxi,

\par }{\Q i xa ɲama bara yensen yɛ geyae fari,

\par }{\Q mixi yo mu nɔma e xunlande.


\par }{\Q \VS{19}I xa gbaloe gbo, i xa fi mu yalanma.

\par }{\Q Mixi naxee birin i xa tɔɔrɛ xa fe mɛma,

\par }{\Q e e bɛlɛxɛ bɔnbɔma nɛ ɲɛlɛxinyi ma,

\par }{\Q barima mixi yo mu na wo mu kobiɲa rabaxi naxan na.

\par }