\NormalFont\ShortTitle{Annabi Mika}

{\MT Ala xa masenyi Annabi Mika bɛ

\par }{\IMT Masenyi nde yi Kitaabui xa fe ra

\par }{\IP Annabi Mika xa kitaabui nɔndi hagigɛ masenma to mixie bɛ. Ala mu wama fe ɲaaxi xɔn, a yunubi birin xɔnma a bɔɲɛ birin na. Na kui ibunadama na keli Ala xa kira xɔn ma, Ala xa tinxinyi a niyama nɛ a xa na mixie ɲaxankata e xa fe rabaxi ma. E na findi a xa ɲama ra, e na findi ɲama ra naxan mu a kolon, e birin halakima nɛ na yunubie xa fe ra.

\par }{\IP Na fahaamufe mu xɔrɔxɔ adamadie bɛ, barima e fan na fe ɲaaxi nde to, e bɔɲɛ tema nɛ han. E na a to e xa mangɛe na setaree tɔɔrɔfe alako nde xa sa e yɛtɛ xa naafuli xɔn ma, e xɔnɔma nɛ. Na xɔnɛ maniya Ala xa xɔnɛ tinxinxi ra. Fe naxan mu rafan Ala ma, fe fanyi mu a ra. A mixi tɔɔrɔma nɛ!

\par }{\IP Kɔnɔ Ala xa xɔnɛ fatanxi a xa bɔɲɛ fanyi nan na. A to wa ibunadama xa fe xa sɔɔnɛya, a na Sentanɛ xa kasarɛ wali to, a xɔnɔma nɛ, a man gere ti na xili ma. Yunubi raba ɲaxankatafe kelixi na nan ma. Kɔnɔ na bɔɲɛ fanyi man a niyama nɛ Alatala xa katɛ birin naba alako a xa ibunadama ragbilen a xa kira fanyi ma. A mu wama e ɲaxankatafe tun. A wama nɛ e xa gbilen a ma, e xa kisi sɔtɔ kira fanyi xɔn ma.

\par }{\IP Annabi Mika nu Ala xa masenyi tife Isirayila nun e yaxuie bɛ, kɔnɔ a tide gbo to mixie fan bɛ. Won fan xa fahaamui sɔtɔ yi masenyi kui: a yunubi mu rafan Ala ma, a fama yunubitɔɛe ɲaxankatade, a nun a wama mixi rakisife e xa yunubie ma alako e xa ɲɛrɛ a waxɔnfe fanyi kui. Ala xa won mali na kisi tinxinxi sɔtɔfe ra. Amina.

\par }{\MT Ala xa masenyi Annabi Mika bɛ



\par }\ChapOne{1}{\SH Ala xa xɔnɛ Isirayila nun Yudaya bɛ
\par }
{\PP \VerseOne{1}Alatala xa masenyi nan ya a naxan ti Annabi Mika Moresetika bɛ Samari nun Darisalamu xa fe ra. A a ti a bɛ Yudaya mangɛ Yotami, Axasi, nun Xesekiya xa waxati nɛ.


\par }{\Q \VS{2}Duniɲa si birin, wo xa wo tuli mati n na.

\par }{\Q Ibunadama birin naxee na yi bɛndɛ fuɲi fari,

\par }{\Q wo xa n ma masenyi ramɛ,

\par }{\Q won Marigi Alatala fama wo kalamude naxan na,

\par }{\Q kelife a xa hɔrɔmɔbanxi sɛniyɛnxi kui.


\par }{\BB \par }
{\Q \VS{3}Wo xa a mato, Alatala na fafe kelife a xa lingira,

\par }{\Q a na gorofe geyae fari, a a ɲɛrɛ.


\par }{\Q \VS{4}Geyae na xunufe a sanyi bun ma,

\par }{\Q alɔ kumi dole naxan sama tɛ fɛ ma,

\par }{\Q alɔ ye naxan susufe kelife yire itexi.

\par }{\Q Geyae na ibɔɔfe, e findi gulunbae ra.


\par }{\Q \VS{5}Na birin kelixi Yaxuba bɔnsɔɛ xa murutɛ nan ma,

\par }{\Q a fatanxi Isirayila ɲama xa yunubie nan ma.

\par }{\Q Nde Yaxuba bɔnsɔɛe ramurutaxi?

\par }{\Q Samari xa mu a ra?

\par }{\Q Nde kuye batude tixi yire itexi fari Yudaya?

\par }{\Q Darisalamu xa mu a ra?


\par }{\BB \par }
{\Q \VS{6}Na kui n fama Samari findide gɛmɛ malanxie nan na,

\par }{\Q n a findi wɛni sansi side ra.

\par }{\Q N a xa gɛmɛ bilie rabira, n e radin gulunbae kui,

\par }{\Q han a xa banxie bunyi lu kɛnɛ ma.


\par }{\Q \VS{7}N a xa kuyee butuxunma nɛ, n a xa batu see ganma nɛ tɛ ra,

\par }{\Q n a xa ala masolixie xun nakanama nɛ.

\par }{\Q Nee fɔlɔxi bafata nan na naxan nawalixi langoe sare ra,

\par }{\Q nee man findima bafata nan na langoe sare fima naxan na.


\par }{\BB \par }
{\Q \VS{8}N fama sunnunde na nan ma, n na n kui iwa.

\par }{\Q N na n ɲɛrɛma nɛ n sanyi nun n fate mageli ra,

\par }{\Q n na n gbelegbele xui itema nɛ alɔ wulai bare,

\par }{\Q n na n kui iwa alɔ xundi.


\par }{\Q \VS{9}Samari xa fure ɲaaxi mu nɔma dandande,

\par }{\Q a man bara din Yudaya bɔxi ra,

\par }{\Q han a bara Darisalamu masɔtɔ n ma ɲama sabatixi dɛnnaxɛ.


\par }{\BB \par }
{\Q \VS{10}Wo naxa na fe rakolon Gatikae ra de wo wa xui ra.

\par }{\Q N dɔxɔxi xube xɔɔra sunnunyi kui Beti Leyafera.


\par }{\Q \VS{11}Safirikae, wo xa dangi wo mageli ra yaagi kui.

\par }{\Q Saanan ɲama mu suusama minide.

\par }{\Q Wo mu nɔma wo xaxili tide Beti Eseli ra, e fan na wafe.


\par }{\Q \VS{12}Marotikae bara lu kɔntɔfili kui,

\par }{\Q barima gbaloe bara goro kelife e Marigi Alatala ma,

\par }{\Q a Darisalamu naadɛ li.


\par }{\Q \VS{13}Lakisikae, wo xa sɔɔri ragisee yailan.

\par }{\Q Wo bara a niya Siyonikae xa muruta Ala ma,

\par }{\Q Isirayila bara bira wo xa yunubie fɔxɔ ra.


\par }{\Q \VS{14}I tan nun Moreseti Gatikae fatanma na nan ma,

\par }{\Q Akisibukae fama nɛ Isirayila mangɛe yanfade.


\par }{\Q \VS{15}Maresakae, n gerefa gbɛtɛ xɛɛma nɛ a xa wo gere.

\par }{\Q Isirayila mangɛ ɲalama sigama nɛ Adulama.


\par }{\Q \VS{16}Wo wo xunyie bi alɔ yubɛ, sunnunyi xa fe ra,

\par }{\Q barima wo xa di xanuxie fama xaninde konyiya kui ɲamanɛ ma.




\par }\Chap{2}{\SH Ɲaxankatɛ nun kisi
\par }
{\Q \VerseOne{1}Ɲaxankatɛ na mixie bɛ,

\par }{\Q naxee e maɲɔxunma maifuya nun fe ɲaaxi rabafe ma e sa tɛmui,

\par }{\Q kuye nɛfɛ iba, e fa fe kobie raba,

\par }{\Q barima na nɔɛ na e yi ra.


\par }{\Q \VS{2}E na milɛ xɛe ma, e nee ba e kanyie yi ra.

\par }{\Q E na milɛ banxie ma, e nee tongo e sɛnbɛ ra.

\par }{\Q E fu mixi ma, e a xa banxi muɲa.

\par }{\Q E fu mixi ma, e a kɛ rasuxu a yi.


\par }{\Q \VS{3}Na xa fe ra, Marigi Alatala naxɛ,

\par }{\Q «N ɲaxankatɛ dɔxɔma nɛ na mixi mɔɔli ma,

\par }{\Q wo mu nɔma wo ratangade naxan ma.

\par }{\Q N fama wo xun gorode na ɲaxankatɛ tɛmui.


\par }{\Q \VS{4}E wo xa fe ifalama taali daaxi nɛ na lɔxɔɛ,

\par }{\Q e wo masigi a mayele ki ma,

\par }{\Q e nu fa a fala,

\par }{\Q ‹Muxu xa fe bara kana feo.

\par }{\Q Muxu xa bɔxie bara ba muxu yi ra.

\par }{\Q A bara e ba muxu yi, a e so muxu yaxuie yi ra.›»


\par }{\BB \par }
{\Q \VS{5}Na nan a ra, wo mu mixi yo sɔtɔma Alatala xa ɲama ya ma,

\par }{\Q naxan nɔma bɔxi itaxunde wo bɛ Ala xa tɔnxumae saabui ra.


\par }{\Q \VS{6}E xa namiɲɔnmɛe a falama,

\par }{\Q «Ba yi masenyi mɔɔli tife,

\par }{\Q namiɲɔnmɛ mu lanma a xa na fala.

\par }{\Q Won mu fama lude yaagi yo kui.


\par }{\Q \VS{7}Yaxuba bɔnsɔɛ, a lanma a xa fala,

\par }{\Q Alatala xɔnɔma a bɔɲɛ ma?

\par }{\Q A darixi na wali mɔɔli raba ra?»

\par }{\BB \par }
{\Q Alatala naxa e yaabi,

\par }{\Q «N ma masenyie mu fanxi xɛ tinxintɔɛe bɛ?


\par }{\Q \VS{8}Yi waxati n ma ɲama bara lu alɔ n yaxui.

\par }{\Q Wo donma fanyi bama dangi mixie ma,

\par }{\Q naxee fafe bɔɲɛsa kui kelife gere sode.


\par }{\Q \VS{9}Wo n ma ɲama xa ginɛe kerima e xa banxi fanyie kui,

\par }{\Q wo e xa die xa xunnakeli bama e yi ra n naxan fi e ma.


\par }{\Q \VS{10}Wo keli, wo siga,

\par }{\Q n bara yi bɔxi ba wo yi ra sabatide ra,

\par }{\Q barima a mu sɛniyɛn, a bara kana kerenyi ra.


\par }{\Q \VS{11}Xa wule falɛ nun mixi madaxui fa a fala wo bɛ,

\par }{\Q ‹Wo fama beere nun wɛni sɔtɔde›,

\par }{\Q na mixi mɔɔli nan nafan wo ma namiɲɔnmɛ ra.»


\par }{\BB \par }
{\Q \VS{12}«Yaxuba bɔnsɔɛ, n wo birin malanma nɛ.

\par }{\Q Isirayila mixi dɔnxɔɛe, n wo xun lanma nɛ.

\par }{\Q N wo malanma nɛ, alɔ yɛxɛɛe naxee malanma gɔɔrɛ kui,

\par }{\Q alɔ xurusee naxee na fiili ma e dɛ madonde.

\par }{\Q Ɲama gbegbe sabatima nɛ naa.


\par }{\Q \VS{13}E xa mangɛ fama nɛ taa tɛtɛ ibɔɔde,

\par }{\Q a fa ti ɲama ya ra,

\par }{\Q a e birin naminima nɛ naa.

\par }{\Q Alatala nan findi e xunyi ra.»




\par }\Chap{3}{\SH Isirayila yareratie xa yunubie
\par }
{\Q \VerseOne{1}N naxɛ, «Yaxuba bɔnsɔɛ mangɛe,

\par }{\Q Isirayila yareratie, wo xa wo tuli mati.

\par }{\Q Wo tan xa mu daxa wo xa sɛriyɛ kolon?


\par }{\Q \VS{2}Kɔnɔ wo fe fanyie xɔnma, fe ɲaaxie nan nafan wo ma.

\par }{\Q Wo mixie tɔɔrɔma han,

\par }{\Q a luxi nɛ alɔ wo e xa kiri nun sube bama e fatee ma,


\par }{\Q \VS{3}wo na ibolon a xuntunyie ra,

\par }{\Q wo a ɲin tunde kui, wo fa a don.»


\par }{\BB \par }
{\Q \VS{4}Na mixi mɔɔli fama nɛ Alatala xilide,

\par }{\Q kɔnɔ a mu e yaabima.

\par }{\Q Na lɔxɔɛ a a kobe soma nɛ e ra,

\par }{\Q barima e ɲɛrɛ ki mu fan.


\par }{\Q \VS{5}Alatala xa masenyi nan ya,

\par }{\Q «Wo tan namiɲɔnmɛ naxee n ma ɲama ratantanma,

\par }{\Q naxee bɔɲɛsa masenma mixie bɛ naxee wo kima,

\par }{\Q kɔnɔ wo mixie tan gere naxee wo kuma.


\par }{\Q \VS{6}Na xa fe ra, kɔɛ soma nɛ wo xun,

\par }{\Q wo mu toe tima, wo mu laamatunyie sɔtɔma, wo luma dimi nan kui tun.

\par }{\Q Soge dulama nɛ na namiɲɔnmɛe xun,

\par }{\Q yanyi fan ifɔɔrɔ e bɛ.


\par }{\Q \VS{7}Se matoe yaagima nɛ, naxee yare toma, e xun sinma nɛ,

\par }{\Q e e yatagi nɔxun,

\par }{\Q barima n tan Ala mu e yaabima.»


\par }{\BB \par }
{\Q \VS{8}Kɔnɔ Ala Xaxili Sɛniyɛnxi bara sɛnbɛ fi n ma,

\par }{\Q tinxinyi nun limaniya bara lu n yi ra,

\par }{\Q alako n xa Yaxuba bɔnsɔɛe rakolon e xa murutɛ ra,

\par }{\Q n xa Isirayila xa yunubie masen a bɛ.


\par }{\Q \VS{9}Wo tan Yaxuba bɔnsɔɛe yareratie,

\par }{\Q wo tan Isirayila ɲama xa mangɛe,

\par }{\Q wo xa wo tuli mati n na.

\par }{\Q Wo na tinxinyi xɔnfe,

\par }{\Q wo a mafindi.


\par }{\Q \VS{10}Wo na mixie nii bafe Siyoni tife ra,

\par }{\Q wo na Darisalamu tife tinxintareya kui.


\par }{\Q \VS{11}E xa mangɛe kiiti sama kɔbiri sɔtɔfe nan ma.

\par }{\Q E xa sɛrɛxɛdubɛe xaranyi tima naafuli xa fe nan na.

\par }{\Q E xa namiɲɔnmɛe masenyie tima e xa geeni nan ma.

\par }{\Q Kɔnɔ e birin e ya tima Alatala ra,

\par }{\Q e nu a fala mixie bɛ,

\par }{\Q «Alatala mu na xɛ won ya ma?

\par }{\Q Ɲaxankatɛ yo mu won lima.»


\par }{\Q \VS{12}Wo xa fe nan yati a niyama Siyoni fama buxade alɔ xɛ,

\par }{\Q Darisalamu findima nɛ gɛmɛ malanxie ra,

\par }{\Q fɔtɔnyi fa bula hɔrɔmɔbanxi rabilinyi ma.




\par }\Chap{4}{\SH Alatala xa xunnakeli
\par }
{\Q \VerseOne{1}Tɛmui fama a lide,

\par }{\Q Alatala xa banxi tixi geya naxan fari,

\par }{\Q na fama nɛ tide geya birin xun ma.

\par }{\Q A itema nɛ tentenyi birin bɛ,

\par }{\Q ɲamae luma nɛ siga ra mɛnni.


\par }{\Q \VS{2}Si gbegbe e xun tima nɛ naa ra, e a fala,

\par }{\Q «Won xa siga Alatala xa geya fari,

\par }{\Q Yaxuba Marigi Ala xa banxi.

\par }{\Q A won xaranma nɛ a xa sɛriyɛ ra,

\par }{\Q alako won xa won ɲɛrɛ a xa kira xɔn ma.»

\par }{\BB \par }
{\Q Sɛriyɛ fatanma Siyoni nan na,

\par }{\Q Alatala xa masenyi kelima Darisalamu nan kui.


\par }{\Q \VS{3}A findima nɛ kiitisa ra si gbegbe tagi,

\par }{\Q a fa si sɛnbɛmae xa gere raɲɔnde duniɲa birin kui.

\par }{\Q E e xa santidɛgɛmae xabuma sari xa kerie nan na,

\par }{\Q e e xa wɔrɔtɛe yailan tanbɛe ra.

\par }{\Q Si yo mu a xa santidɛgɛma itema si gbɛtɛ xili ma sɔnɔn.

\par }{\Q Na waxati, mixie mu gere mɔɔli yo matinkanma.


\par }{\Q \VS{4}E tima e xa wɛni sansi nan sɛɛti ma,

\par }{\Q e dɔxɔ e xa xɔrɛ bili niini bun ma.

\par }{\Q Mixi yo mu fama e bɔɲɛ raminide,

\par }{\Q barima Alatala Sɛnbɛma bara wɔyɛn.


\par }{\Q \VS{5}Si birin nɔma ɲɛrɛde e xa alae waxɔn ki nɛ,

\par }{\Q kɔnɔ won tan won ɲɛrɛma Alatala nan waxɔn ki abadan.


\par }{\BB \par }
{\Q \VS{6}Alatala naxa a masen,

\par }{\Q «Lɔxɔɛ nde fama, n lanyurutɔɛe malanma nɛ.

\par }{\Q N mixie xunlanma nɛ, n naxee rayensenxi tɔɔrɛ kui.


\par }{\Q \VS{7}N lanyurutɔɛe findima nɛ mixi kisixi dɔnxɔɛe ra,

\par }{\Q n mixi rayensenxie findima nɛ si sɛnbɛma ra.

\par }{\Q Alatala nan tima e xun ma Siyoni geya fari abadan.


\par }{\Q \VS{8}I tan Siyoni, naxan a ɲɔxɔ sama ɲama xɔn ma,

\par }{\Q naxan findixi taa makanta xi ra,

\par }{\Q nɔɛ fisamante gbilenma i tan nan ma,

\par }{\Q mangɛya fa lu Darisalamu yi ra.»


\par }{\BB \par }
{\Q \VS{9}Wo fa gbelegbelema munfe ra?

\par }{\Q Mangɛ mu na wo xɔnyi sɔnɔn?

\par }{\Q Wo rasima bara faxa?

\par }{\Q Na bara a niya wo xa tɔɔrɔ alɔ ginɛ naxan na ditinyi ra?


\par }{\Q \VS{10}Siyonikae, wo furie xa wo matolin alɔ furi ginɛ,

\par }{\Q barima e wo raminima nɛ taa kui, wo fa xi burunyi.

\par }{\Q E wo xaninma Babilɔn konyiya kui,

\par }{\Q kɔnɔ mɛnni wo fama nɛ fulunde.

\par }{\Q Alatala wo bama nɛ wo yaxuie bɛlɛxɛ i.


\par }{\BB \par }
{\Q \VS{11}Kɔnɔ yakɔsi si gbegbe tixi wo xili ma,

\par }{\Q a falafe ra, «Siyoni xa yaagi won ya xɔri!»


\par }{\Q \VS{12}Nee mu Alatala xa maɲɔxunyi kolonxi, e mu a xa wali fahaamuxi.

\par }{\Q Alatala bara e malan lonyi ma maale bɔnbɔma dɛnnaxɛ.


\par }{\Q \VS{13}Siyonikae, wo keli wo xa e bɔnbɔ.

\par }{\Q N wo sɛnbɛ gboma nɛ alɔ tuura,

\par }{\Q naxan ferie yailanxi wure ra, naxan tore findixi wure gbeeli ra.

\par }{\Q Na kui wo ɲamanɛ wuyaxi butuxunma nɛ,

\par }{\Q wo e xa naafuli findima n tan Duniɲa Marigi Alatala nan gbe ra.


\par }{\BB \par }
{\Q \VS{14}Yakɔsi wo xa wo fatee mabɔɔ sunnunyi ma,

\par }{\Q barima e na won ma taa suxufe,

\par }{\Q e na Isirayila ɲama xa mangɛ bɔnbɔfe a yatagi ma wuri ra.




\par }\Chap{5}{\SH Isirayila Nakisima
\par }
{\Q \VerseOne{1}«I tan, Bɛtɛlɛɛmu Efarata, naxan xurun Yuda xabilɛe ya ma,

\par }{\Q mixi nde minima nɛ i ya ma naxan Isirayila yamarima n bɛ.

\par }{\Q A xa fe fɔlɔxi tɛmui dangixi nɛ naxan makuya pon.»


\par }{\BB \par }
{\Q \VS{2}Na na a toma, Alatala Isirayila raboloma,

\par }{\Q han furi ginɛ fa a xa di baride.

\par }{\Q Na tɛmui, na di ngaxakerenyie dɔnxɔɛe fama nɛ gbilende Isirayila.


\par }{\Q \VS{3}A kelima nɛ, a ti a xa xurusee ya ra,

\par }{\Q a e dɛ madon a Marigi Alatala Xili Xungbe Kanyi sɛnbɛ ra.

\par }{\Q E sabatima nɛ a fanyi ra,

\par }{\Q barima a xa xunnakeli duniɲa birin lima nɛ.


\par }{\Q \VS{4}A tan nan findima won ma bɔɲɛsa ra.

\par }{\Q Asiriyakae na fa won ma bɔxi ma,

\par }{\Q e so won ma yire makantaxie kui,

\par }{\Q won kantama solofere nun mangɛ solomasaxan nan kelima e xili ma.


\par }{\Q \VS{5}E Asiriya bɔxi yamarima nɛ santidɛgɛma ra,

\par }{\Q e dɔxɔ Nimirodi xa bɔxi xun ma tanbɛ ra.

\par }{\Q Won ma mangɛ won bama nɛ Asiriyakae yi ra,

\par }{\Q e na tugan won ma naaninyi xun ma, e so won ma bɔxi kui.


\par }{\BB \par }
{\Q \VS{6}Yaxuba bɔnsɔɛ dɔnxɔɛe luma nɛ duniɲa sie ya ma,

\par }{\Q alɔ xini naxan kelima Alatala ma,

\par }{\Q alɔ tunɛ ye naxan dɔxɔma burɛxɛ ra.

\par }{\Q E mu e xaxili tima ibunadama ra,

\par }{\Q e mu e yɛtɛ taxuma mixi yo ra.


\par }{\Q \VS{7}Yaxuba bɔnsɔɛ dɔnxɔɛe luma nɛ duniɲa si gbegbe ya ma,

\par }{\Q alɔ yɛtɛ naxan tima wulai subee tagi,

\par }{\Q alɔ yɛtɛ yɔrɛ naxan ɲɛrɛma xurusee ya ma,

\par }{\Q a fa dutun ndee ma, a e ibɔɔ, mixi yo mu nɔma e bade a yi ra.


\par }{\Q \VS{8}I xun nakelima nɛ i yaxuie ya i, e birin sɔntɔ.


\par }{\BB \par }
{\Q \VS{9}Alatala naxa a masen,

\par }{\Q «Lɔxɔ nde fama a lide,

\par }{\Q n wo xa soee nun wo xa sɔɔri ragisee xa fe kanama nɛ.


\par }{\Q \VS{10}N wo xa bɔxi xa taae kanama nɛ,

\par }{\Q n wo xa yire makantaxie rabira.


\par }{\Q \VS{11}N wo xa duureya kanama nɛ,

\par }{\Q n wo xa se matoe rayensen yɛ.


\par }{\Q \VS{12}N wo xa kuyee nun wo xa gɛmɛ masolixi birin kanama nɛ.

\par }{\Q Na tɛmui, wo mu suyidima se yailanxie bɛ sɔnɔn.


\par }{\Q \VS{13}N wo xa Aseri wuri masolixie talama nɛ wo tagi,

\par }{\Q n wo xa taae kanama nɛ,


\par }{\Q \VS{14}n n gbeɲɔxɔma xɔnɛ nan kui, sie ma

\par }{\Q naxee mu tin n xui suxude.»




\par }\Chap{6}{\SH Alatala xa kalamui
\par }
{\Q \VerseOne{1}Wo wo tuli mati Alatala xa masenyi ra:

\par }{\Q «Keli, wo xa wo xa kalamui ti geyae ya xɔri,

\par }{\Q duniɲa birin xa i xui mɛ.


\par }{\Q \VS{2}Geya naxee na duniɲa ma kabi a fɔlɛ,

\par }{\Q wo xa n tan Alatala xa kalamui mɛ,

\par }{\Q n naxan tima n ma ɲama Isirayila xili ma.»


\par }{\BB \par }
{\Q \VS{3}«N ma ɲama, n munse rabaxi wo ra?

\par }{\Q N kote mundun dɔxɔxi wo xun ma?

\par }{\Q Wo xa n yaabi.


\par }{\Q \VS{4}N wo raminixi nɛ Misira bɔxi ra,

\par }{\Q n wo xun sara konyiya kui.

\par }{\Q N naxa Munsa, Haruna, nun Mariyama xɛɛ wo raminide.


\par }{\Q \VS{5}N ma ɲama, wo xa wo ratu a ma,

\par }{\Q Mowaba mangɛ Balaki nu wama naxan nabafe wo ra,

\par }{\Q a nun Beyori xa di Balami xa yaabi.

\par }{\Q Wo xa wo ratu wo xa biyaasi ma kelife Sitimi han Giligali,

\par }{\Q Alatala xa fe tinxinxie a naxee rabaxi wo bɛ.»


\par }{\BB \par }
{\Q \VS{6}N fama munse ra Alatala bɛ n xa Mangɛ Ala batu?

\par }{\Q A lanma n xa fa sɛrɛxɛ nan na a bɛ,

\par }{\Q sɛrɛxɛ gan daaxi alɔ ninge naxee bara ɲɛ keren sɔtɔ?


\par }{\Q \VS{7}Alatala wama yɛxɛɛ kontonyi gali nan xɔn ma,

\par }{\Q xa na mu a ra, ture gbegbe naxan mu ɲɔnma?

\par }{\Q A lanma n xa n ma di singe ba sɛrɛxɛ ra n ma yunubi sare ra?

\par }{\Q N di naxan sɔtɔ, na nɔma findide na xafari se ra?


\par }{\Q \VS{8}Ala bara adamadi rakolon fe ra naxan fan,

\par }{\Q a wama i xa naxan naba?

\par }{\Q A wama nɛ i xa tinxin, dugutɛgɛya xa rafan i ma,

\par }{\Q i man xa bira Alatala fɔxɔ ra yɛtɛ magore kui.


\par }{\BB \par }
{\Q \VS{9}Alatala na taakae xilife.

\par }{\Q Xaxilima fama na tode, a fa gaaxu Ala ya ra.

\par }{\Q «Wo wo tuli mati a xa kiiti ra,

\par }{\Q wo naxa wo kobe so na kiitisa ra.


\par }{\Q \VS{10}Naafuli na wo xɔnyi wo naxan sɔtɔ tinxintareya kui?

\par }{\Q Maniya se kamalitaree na wo xɔnyi n naxee xɔnxi?


\par }{\Q \VS{11}N nɔma diɲɛde maniya se tinxintaree kanyi ma?


\par }{\Q \VS{12}Taa bannae findixi fe kobi rabae nan na,

\par }{\Q taakae wule nan tun falama, e mixie madaxu.»


\par }{\BB \par }
{\Q \VS{13}«Na kui n bara wo tɔɔrɔ fɔlɔ,

\par }{\Q n xa wo halaki wo xa yunubie xa fe ra.


\par }{\Q \VS{14}Wo wo dɛgema nɛ, kɔnɔ wo mu fama lugade,

\par }{\Q wo donse ragatama nɛ, kɔnɔ a mu luma naa.

\par }{\Q Na bama nɛ wo yi ra santidɛgɛma ra.


\par }{\Q \VS{15}Wo xɛ sama nɛ, kɔnɔ wo mu a xabama,

\par }{\Q wo oliwi bogi bunduma nɛ, kɔnɔ wo mu a ture donma,

\par }{\Q wo wɛni bogi dunduma nɛ, kɔnɔ wo mu a minma.


\par }{\Q \VS{16}Wo bira nɛ Omiri xa yaamarie fɔxɔ ra,

\par }{\Q wo Akabu xa naamunyie findi wo gbe ra.

\par }{\Q N wo sɔntɔma na nan ma,

\par }{\Q n wo xa ɲama findima nɛ mayele se ra duniɲa ya xɔri,

\par }{\Q n wo luma nɛ yaagi kui sie tagi.»




\par }\Chap{7}{\SH Ala xa ɲaxankatɛ nun a xa kisi
\par }
{\Q \VerseOne{1}N na tɔɔrɔfe yi ki!

\par }{\Q N luxi nɛ alɔ mixi naxan sigama sansi bogi bade a ba tɛmui,

\par }{\Q kɔnɔ a mu wɛni bogi toma naa,

\par }{\Q a mu xɔrɛ fanyi lima wuri kɔn na alɔ a wama a xɔn ma ki naxɛ.


\par }{\Q \VS{2}Ala xanuntenyie bara ɲɔn bɔxi ma,

\par }{\Q tinxintɔɛ keren mu luma naa.

\par }{\Q E birin na e boore tɔɔrɔfe a ɲaaxi ra,

\par }{\Q kankan gantanyi tema a ngaxakerenyi bɛ.


\par }{\Q \VS{3}E birin fata fe ɲaaxi rabade.

\par }{\Q Mangɛe, nee wama buɲa tinxintare xɔn ma.

\par }{\Q Kiitisae, nee kiiti sama kɔbiri nan tun ma fe ra.

\par }{\Q Kuntigie, nee fan e xa wasabaliya masenma.

\par }{\Q E birin na fe keren nɛ.


\par }{\Q \VS{4}Naxan na fisamante ra wo ya ma,

\par }{\Q na tan luma nɛ alɔ tunbe xɔnɛ.

\par }{\BB \par }
{\Q Ala xa kiiti lɔxɔɛ bara a li,

\par }{\Q alɔ ɲama makantɛ a fala ki naxɛ.

\par }{\Q Ɲama bɔɲɛ mini tɛmui bara fa.


\par }{\Q \VS{5}Wo naxa la wo dɛ fan boore ra,

\par }{\Q wo naxa la wo xanuntenyi ra,

\par }{\Q hali wo xa ginɛ naxan a sama wo fɛ ma,

\par }{\Q wo naxa wo xa gundo birin masen a bɛ.


\par }{\Q \VS{6}Na waxati di xɛmɛ a baba maberema nɛ,

\par }{\Q di ginɛ ti a nga kanke i,

\par }{\Q mamadi nun a xa mɔri nga kɔnɲɛma nɛ.

\par }{\Q Kankan yaxui findima a bari boore yati nan na.


\par }{\Q \VS{7}Kɔnɔ n tan, n ya tima Alatala nan na,

\par }{\Q n na n xaxili tima n nakisima Ala nan na,

\par }{\Q barima n Marigi n xui suxuma nɛ.


\par }{\BB \par }
{\Q \VS{8}I tan Isirayila yaxui,

\par }{\Q i naxa ɲɛlɛxin n ma tɔɔrɛ ra.

\par }{\Q Hali n bira nɛ, n man kelima nɛ.

\par }{\Q Hali n lu nɛ dimi xɔɔra, Alatala nan na n ma yanbɛ ra.


\par }{\Q \VS{9}N to yunubi raba Alatala ra,

\par }{\Q n fama nɛ a xa xɔnɛ sɔtɔde han a kamali,

\par }{\Q a fa n xun mafalade, a a xa tinxinyi masen n bɛ.


\par }{\Q \VS{10}N yaxuie na na to, e yaagima nɛ.

\par }{\Q Singe e nu a falama, «I Marigi Alatala na minden?»

\par }{\Q Kɔnɔ na tɛmui n tan nan e xa birɛ toma,

\par }{\Q e maboron sanyi ra alɔ boora naxan na kira ra.


\par }{\BB \par }
{\Q \VS{11}I tan Isirayila, wo xa tɛtɛ rakeli lɔxɔɛ fama nɛ,

\par }{\Q wo xa naaninyie igboma nɛ.


\par }{\Q \VS{12}Na lɔxɔɛ mixie fama nɛ wo yire,

\par }{\Q kelife Asiriya nun Misira taae kui,

\par }{\Q kelife Misira bɔxi han Efirati xure,

\par }{\Q kelife baa nde ma a sa dɔxɔ baa gbɛtɛ ra,

\par }{\Q kelife geya nde ma a sa dɔxɔ geya gbɛtɛ ra.


\par }{\Q \VS{13}Duniɲa bɔxi fama nɛ kanade mixie xa wali ɲaaxie xa fe ra.


\par }{\BB \par }
{\Q \VS{14}Mɛɛni i xa ɲama ma,

\par }{\Q barima e findixi i kɛ nan na,

\par }{\Q naxee sabatixi e kerenyi ma fɔtɔnyi kui fiili fanyi sɛɛti ma.

\par }{\Q E xa e dɛ madon a fanyi ra,

\par }{\Q alɔ e nu a rabaxi Basan nun Galadi bɔxi ma tɛmui dangixi ki naxɛ.


\par }{\Q \VS{15}N kaabanakoe masenma nɛ e bɛ,

\par }{\Q alɔ e mini Misira bɔxi ra lɔxɔɛ naxɛ.


\par }{\Q \VS{16}Sie na wo sɛnbɛ to, e yaagima nɛ e xa sɛnbɛtareya kui.


\par }{\Q \VS{17}E xube donma nɛ alɔ bɔximase,

\par }{\Q e luma gaaxui nan kui won Marigi Alatala ya ra, e fa sɛrɛn.


\par }{\Q \VS{18}Ala mundun na naxan maniya i ra,

\par }{\Q naxan yunubi xafarima,

\par }{\Q naxan diɲɛma a xa kɛ tongomae dɔnxɔɛe ma?

\par }{\Q I mu xɔnɛ ragatama abadan,

\par }{\Q barima dugutɛgɛya masenfe muxu bɛ a rafan i ma.


\par }{\Q \VS{19}I man kinikinima nɛ muxu ma,

\par }{\Q i fama nɛ muxu xa yunubie lude naa,

\par }{\Q i fa e woli baa bɔtini ma.


\par }{\Q \VS{20}I i xui rakamalima nɛ Yaxuba bɔnsɔɛ bɛ,

\par }{\Q i hinnɛma nɛ Iburahima bɔnsɔɛ ra,

\par }{\Q alɔ i i kali a ra muxu benbae bɛ ki naxɛ tɛmui dangixi.

\par }