\NormalFont\ShortTitle{Annabi Abadiyasi}

{\MT Ala xa masenyi Annabi Abadiyasi bɛ

\par }{\IMT Masenyi nde yi Kitaabui xa fe ra

\par }{\IP Yi kitaabui kui, Annabi Abadiyasi a Ala xa kalamui masenma Edon bɔnsɔɛ xa fe ra. A nɔndi naxan fala a findi nɔndi hagigɛ nan na ibunadama birin bɛ. A masenyi fanyi tima ngaxakerenya xa fe ra. A lanma won xa won tuli mati na sɛriyɛ ra.

\par }{\IP Edon benba singe findixi Esayu nan na, Isiyaga xa di singe Rebeka naxan barixi a bɛ. A guli boore findixi Yaxuba nan na. Na di firinyie to nu na e nga tɛɛgɛ, Ala naxa a masen Rebeka bɛ a e findima si firin nan na naxee fama e bore gerede (Fe Fɔlɔ Fɔlɛ 25:23). A naxɛ na di singe luma a xanbiratoe xa nɔɛ bun ma. Na kui Ala naxa barakɛ sa Isiyaga xa di Yaxuba ma, a findi benba ra a xa ɲama Isirayila bɛ. Esayu tan findi Edonkae benba singe nan na. E xa bɔxi nu na Isirayila nun Yudaya bɔxi nan fuge ra.

\par }{\IP Ɲɛ wuyaxi dangi xanbi, Isirayila nun Yudaya naxa e kobe raso Alatala ra, a fa e xanin konyiya kui Babilɔn bɔxi ma. Ala xa ɲama nu na na tɔɔrɛ kui tɛmui naxɛ, e ngaxakerenyi naxee findixi Edonkae ra, e mu tin e malide fefe ma, e ɲan naxa nde sa e xa tɔɔrɛ xun. Hali Ala to nu wama Yudaya ɲaxankatafe e xa yunubie xa fe ra, na maraɲaaxui xa fe ra Edonkae naxan naminixi Ala xa ɲama ma, na mu a kɛnɛn. Ngaxakerenya fanyi mu nu na na ra.

\par }{\IP Yi masenyi xɔrɔxɔɛ Esayu bɔnsɔɛ bɛ a fatanxi na yunubi mɔɔli nan na. Ala xa won mali ngaxakerenya binyade alɔ Ala wama a xɔn ma ki naxɛ. Amina.

\par }{\MT Ala xa masenyi Annabi Abadiyasi bɛ



\par }\OneChap {\SH Alatala xa masenyi Edon ɲama bɛ
\par }
{\Q \VerseOne{1}Annabi Abadiyasi xa laamatunyi nan ya.

\par }{\Q Marigi Alatala xa masenyi Edon ɲama xa fe ra.

\par }{\Q Muxu bara xibaaru nde mɛ kelife Alatala ma.

\par }{\Q Mixi nde xɛɛxi ɲamanɛe ma yi yaamari ra:

\par }{\Q «Wo keli! Won xa siga Edon gerede!»


\par }{\BB \par }
{\Q \VS{2}«N i magoroma nɛ sie tagi, i fa lu yaagi kui.


\par }{\Q \VS{3}I xa yɛtɛ igboya bara i madaxu,

\par }{\Q i tan naxan sabatixi fɔnmɛe ra geyae kɔn na.

\par }{\Q I a falama, ‹Nde nɔma n nagorode lanbanyi?›


\par }{\Q \VS{4}Hali i te koore ma alɔ sɛgɛ,

\par }{\Q i sa i tɛɛ sa tunbuie ya ma,

\par }{\Q n tan i ragoroma nɛ han bɔxi.»

\par }{\Q Alatala xa masenyi nan na ki.


\par }{\BB \par }
{\Q \VS{5}«Xa muɲɛtie soma i xɔnyi kɔɛ ra,

\par }{\Q e mu e waxɔnse tongoma xɛ e hayi na naxan ma?

\par }{\Q Xa sansi xabɛe fama i xɔnyi,

\par }{\Q e mu tɔnsɔɛ ndee luma xɛ naa?


\par }{\Q \VS{6}Kɔnɔ Esayu bɔnsɔɛ tan, e harige birin bama nɛ e yi,

\par }{\Q e xa naafuli nɔxunxi tongoma nɛ.


\par }{\Q \VS{7}Wo saata tongo booree wo kerima nɛ wo xa bɔxi ma.

\par }{\Q Wo mali booree wo yanfama nɛ,

\par }{\Q wo nun naxee nu wo dɛgema lenge keren kui,

\par }{\Q nee gantanyi tema nɛ wo ya ra.»


\par }{\BB \par }
{\Q \VS{8}Alatala xa masenyi nan ya:

\par }{\Q «N lɔnnilae sɔntɔma nɛ Edon bɔxi ma na lɔxɔɛ,

\par }{\Q n xaxilimae faxama nɛ Edon benba Esayu xa geyae fari.


\par }{\Q \VS{9}E benba Teman xa sɔɔrie gaaxuma nɛ,

\par }{\Q e birin fa sɔntɔ Esayu xa geya longori.


\par }{\Q \VS{10}Wo na gbaloe sɔtɔma nɛ wo xa fe ɲaaxi ma

\par }{\Q wo naxan nabaxi wo ngaxakerenyi Yaxuba bɔnsɔɛ ra.

\par }{\Q Yaagi dusuma nɛ wo xun na, wo fa ɲɔn abadan.


\par }{\Q \VS{11}Na lɔxɔɛ e yaxuie to e xa bannaya xanin,

\par }{\Q e na raba nɛ wo ya xɔri.

\par }{\Q E to so e xa taa kui, e xa Darisalamu findi e gbe ra,

\par }{\Q wo nu saxi e yaxuie dɛ ra.


\par }{\Q \VS{12}Wo mu lan wo xa ɲɛlɛxin wo ngaxakerenyie xa tɔɔrɛ ra.

\par }{\Q Wo mu lan wo xa sɛɛwa Yuda bɔnsɔɛ xa gbaloe ra.

\par }{\Q Wo mu lan wo xa wo yɛtɛ igbo e xa tɔɔrɛ kui.


\par }{\Q \VS{13}Wo mu lan wo xa so n ma ɲama xa taa kui a kasarɛ lɔxɔɛ.

\par }{\Q Wo mu lan wo xa yo e ma e kasarɛ lɔxɔɛ.

\par }{\Q Wo mu lan wo xa e harige ba e yi e kasarɛ lɔxɔɛ.


\par }{\Q \VS{14}Wo mu lan wo xa wo nɔxun kira dɛ ra e xa mixie faxafe ra

\par }{\Q naxee e gixi gere ma.

\par }{\Q Wo mu lan wo xa e sa e yaxuie sagoe e xa kasarɛ lɔxɔɛ.»


\par }{\BB \par }
{\Q \VS{15}«Alatala xa kiiti lɔxɔɛ na fafe si birin bɛ.

\par }{\Q I naxan naba, na nan nabama i fan na.

\par }{\Q I xa wali sare gbilenma nɛ i ma.


\par }{\Q \VS{16}Wo n ma xɔnɛ naxan sɔtɔxi n ma geya sɛniyɛnxi fari,

\par }{\Q sie fan fama nɛ na mɔɔli sɔtɔde han e bɔnsɔɛ ɲɔn.


\par }{\Q \VS{17}Kɔnɔ mixi fama kisi sɔtɔde Siyoni geya fari.

\par }{\Q Mɛnni findima yire sɛniyɛnxi nan na.

\par }{\Q Yaxuba bɔnsɔɛ fama nɛ a kɛ masɔtɔde.


\par }{\Q \VS{18}Yaxuba bɔnsɔɛ nun Yusufu bɔnsɔɛ luma nɛ alɔ tɛ,

\par }{\Q naxan Esayu bɔnsɔɛ ganma alɔ sɛxɛ.

\par }{\Q Mixi yo mu kisima Esayu bɔnsɔɛ ya ma.»

\par }{\Q Alatala xa masenyi nan na ki.


\par }{\BB \par }
{\Q \VS{19}«Negewikae Esayu xa geyae suxuma nɛ,

\par }{\Q Sefelakae Filisitakae xa bɔxi tongoma nɛ,

\par }{\Q a nun Efirami nun Samari bɔxie.

\par }{\Q Bunyamin bɔnsɔɛ fan Galadi bɔxi sɔtɔma nɛ.


\par }{\Q \VS{20}Yi Isirayilaka naxee gbilen e fama nɛ nɔde Kanaan bɔxi ra han Sarepeta.

\par }{\Q Darisalamukae naxee gbilen Sefarada,

\par }{\Q nee fama nɛ Negewi taae suxude.


\par }{\Q \VS{21}Mixi naxee geenima nu fama nɛ tede Siyoni geya fari,

\par }{\Q e xa Esayu xa geyae yamari.

\par }{\Q Mangɛya luma Alatala nan bɛ.»

\par }