\NormalFont\ShortTitle{Annabi Hose}

{\MT Ala xa masenyi Annabi Hose bɛ

\par }{\IMT Masenyi nde yi Kitaabui xa fe ra

\par }{\IP Alatala naxa masenyi xɔrɔxɔɛ ti Isirayilakae bɛ Annabi Hose saabui ra. Ala nu bara Isirayila sugandi a xa findi a xa ɲama ra, a xa lu a xa niini bun ma, a xa lu a xa yaamari bun ma. Kɔnɔ Isirayila mu tin na ra. E naxa bira ala gbɛtɛe fɔxɔ ra, e findi kuye batui ra. Ala naxa xɔnɔ e ma a ɲaaxi ra, han a natɛ tongo a xa e lu kaafiri sagoe, e xa lu konyiya kui.

\par }{\IP Annabi Hose na masen nɛ Isirayila bɛ misaali nde ra naxan nɔma findide tɛrɛnna ra won bɛ. A naxa Isirayila xa wali maniya langoeɲa ra, a naxan nabama a xa mɔri ra naxan nu bara a dɔxɔ sɛriyɛ ki ma. A naxɛ langoe ginɛ naxan mɛɛma a xa mɔri fanyi ra, naxan bara fe fanyi mɔɔli birin naba a bɛ alako futi xa sabati, na ginɛ mɔɔli bara finsiriwaliya ɲaaxi raba. Isirayila a na mɔɔli raba nɛ Ala ra. Ala to e sugandi, a nu lan nɛ e xa lu a sagoe, kɔnɔ e mu tin na ra. E birafe kuye fɔxɔ ra, na bara lu alɔ yanfanteya langoe naxan nabama a xa mɔri fanyi ra.

\par }{\IP Na birin kui, Ala nu nɔma xɔnɔde a xa ɲama ma a ɲaaxi ra, a fa e birin sɔntɔ e xa yunubi xa fe ra. Kɔnɔ yi kitaabui wama a masenfe nɛ, Ala xa xanunteya gbo adama bɛ hali na findi yunubitɔɛ ra. Ala mu taganma kira fanyi masenfe yunubitɔɛ bɛ alako a man xa gbilen Ala xa niini bun ma. A fe birin nabama nɛ alako adama xa kisi, a xa lu kira fanyi xɔn ma.

\par }{\IP Ala laayidi naxan tongo Isirayila bɛ, a xa e ragbilen e xa wali kobi fɔxɔ ra, a na laayidi tongoma nɛ won fan bɛ. Ala wama won naminife Sentanɛ xa yaamari bun ma, a wama nɛ won xa lu a xa denbaya kui kisi nun hɛɛri na dɛnnaxɛ. Ala xa won mali tinfe na ra. Amina.

\par }{\MT Ala xa masenyi Annabi Hose bɛ



\par }\ChapOne{1}{\SH Annabi Hose xa denbaya
\par }
{\PP \VerseOne{1}Alatala naxa masenyi ti Beeri xa di Hose bɛ, Yusiya, Yotami, Axasi, nun Xesekiya mangɛ xa waxatie kui Yudaya. Yerobowami nan nu na Isirayila mangɛ ra.


\par }{\PP \VS{2}Alatala xa masenyi nan ya Annabi Hose bɛ: Alatala naxa a fala Annabi Hose bɛ, «Siga, i sa langoe ginɛ nde tongo, a man xa die bari i bɛ, barima bekae langoeɲa nan nabama Alatala rabɛɲinfe kui!»

\VS{3}Hose naxa siga, a sa Gomeri tongo, Dibilayimi xa di ginɛ. Na naxa tɛɛgɛ, a di bari a bɛ.

\VS{4}Alatala naxa a masen Hose bɛ, «I xa a xili sa Yisireeli, a gbe mu luxi n xa Yehu xa denbaya ɲaxankata, barima e faxɛ ti nɛ Yisireeli. N Isirayila xa mangɛya ɲɔnma na ki nɛ.

\VS{5}Na lɔxɔɛ n Isirayila xa geresoe sɛnbɛ kanama nɛ Yisireeli taa kui.»


\par }{\PP \VS{6}Gomeri man naxa tɛɛgɛ, a di ginɛ bari. Alatala naxa a masen Hose bɛ, «A xili sa ‹Mixi xɔnxi,› barima n mu kinikinima Isirayila ma, n mu a xa yunubi xafarima sɔnɔn.

\VS{7}Kɔnɔ n kinikinima nɛ Yudaya tan ma, n fa a rakisi a Marigi Alatala sɛnbɛ ra. N mu e rakisima tanbɛ ra, xa na mu a ra santidɛgɛma ra, gere ra, soee ra, nun soe ragie ra.»


\par }{\PP \VS{8}Gomeri to «Mixi xɔnxi» dɛ ba, a man naxa tɛɛgɛ, a di bari a xa mɔri Hose bɛ.

\VS{9}Alatala naxa a masen, «I xa a xili sa ‹N gbe mu a ra,› barima n ma ɲama mu wo ra sɔnɔn, wo Marigi mu n na sɔnɔn.»




\par }\Chap{2}{\SH Isirayila gbilenfe Ala ma
\par }
{\Q \VerseOne{1}Isirayilakae fama nɛ wuyade

\par }{\Q alɔ baa dɛ ra mɛyɛnyi,

\par }{\Q naxan mu nɔma maniyade,

\par }{\Q naxan mu nɔma kɔntide.

\par }{\Q Singe ra, a nu a falama e bɛ dɛnnaxɛ,

\par }{\Q «N ma ɲama mu wo ra,»

\par }{\Q a a falama nɛ e bɛ,

\par }{\Q «Ala Ɲiɲɛ xa die.»


\par }{\Q \VS{2}Yuda bɔnsɔɛe nun Isirayila bɔnsɔɛe malanma nɛ,

\par }{\Q e mangɛ keren sugandi e birin bɛ.

\par }{\Q Na lɔxɔɛ xungbe Ala e raminima nɛ konyiya kui,

\par }{\Q a e rasabati e xɔnyi.


\par }{\BB \par }
{\Q \VS{3}«Wo xa a fala wo taarae xa fe ra, ‹Ala xa ɲama.›

\par }{\Q Wo xa a fala wo xunyae xa fe ra, ‹Ala xanuntenyie.›


\par }{\Q \VS{4}Wo xa wo nga Isirayila kalamu,

\par }{\Q barima n ma ginɛ mu a ra,

\par }{\Q a xa mɔri mu n fan na!

\par }{\Q A xa a xa langoeɲa maxiri see ba a yatagi ma,

\par }{\Q a a xa ɲɛngɛya maxiri see ba a xiɲɛe tagi.


\par }{\Q \VS{5}Xa na mu a ra, n Isirayila luma a rageli nan na,

\par }{\Q alɔ a nu ki naxɛ a bari lɔxɔɛ.

\par }{\Q N e xa bɔxi mafindima nɛ gbengberenyi ra,


\par }{\Q \VS{6}a findima yire maxare nan na.

\par }{\Q N e faxama ye xɔli nan na.

\par }{\Q N mu kinikinima a xa die ma,

\par }{\Q barima langoe di nan e ra.


\par }{\Q \VS{7}E nga e sɔtɔ langoeɲa nan kui.

\par }{\Q Na bara findi yaagi ra e bɛ.

\par }{\Q A naxa a fala, ‹N birama nɛ n ɲɛngɛe fɔxɔ ra,

\par }{\Q naxee donse nun ye soma n yi,

\par }{\Q naxee dugi fima n ma,

\par }{\Q naxee n kima ture nun minse ra.›


\par }{\Q \VS{8}N i xa kira findima tunbe kunsi ra na nan ma,

\par }{\Q n i rabilin tɛtɛ ra, alako i naxa kira to.


\par }{\Q \VS{9}A sigama a ɲɛngɛe fɔxɔ ra,

\par }{\Q kɔnɔ a mu e masɔtɔma.

\par }{\Q A e fenma, kɔnɔ a mu e toma.

\par }{\Q A a falama nɛ, ‹N xa gbilen n ma mɔri xɔn,

\par }{\Q barima ɲɛlɛxinyi nu na n bɛ mɛnni dangi yakɔsi ra.›


\par }{\Q \VS{10}A mu a kolon fa fala n tan nan nu baloe soma a yi,

\par }{\Q mɛngi, ture, nun minse.

\par }{\Q N tan nan nu gbeti nun xɛɛma fan soma a yi,

\par }{\Q kɔnɔ a naxa na birin nawali Bali kuye bɛ.


\par }{\Q \VS{11}Na nan a to n ma mɛngi na mɔ, n a bama a yi.

\par }{\Q Wɛni bogi bundu tɛmui, n na fan bama a yi.

\par }{\Q Xuruse xabe xaba tɛmui, n mu tinma e xa se sɔtɔ,

\par }{\Q naxan nɔma findide e xa dugie ra.


\par }{\Q \VS{12}Yakɔsi n xa a rayaagi a ɲɛngɛe ya xɔri,

\par }{\Q alako mixi yo naxa a ba n yi ra.


\par }{\Q \VS{13}N ɲɛlɛxinyi birin bama nɛ e yi,

\par }{\Q alɔ e xa malabui lɔxɔɛ sali,

\par }{\Q e xa kike nɛɛnɛ sali,

\par }{\Q a nun e xa sali birin.


\par }{\Q \VS{14}N xa e xa wɛni bilie, nun e xa xɔrɛ bilie kana.

\par }{\Q E naxɛ a na findixi e xa langoeɲa sare nan na.

\par }{\Q N na sansi birin kanama nɛ,

\par }{\Q a xa findi wula ra subee sabatima dɛnnaxɛ.


\par }{\Q \VS{15}N Isirayila ɲaxankatama nɛ,

\par }{\Q barima a sɛrɛxɛ bama Bali kuye bɛ,

\par }{\Q a lu alɔ langoe naxan a yɛtɛ maxirima dugi fanyi ra,

\par }{\Q a bira a ɲɛngɛ fɔxɔ ra.

\par }{\Q Na kui a naxa nɛɛmu n tan ma.»

\par }{\Q Alatala xa masenyi nan na ki.


\par }{\BB \par }
{\Q \VS{16}«N a xaninma gbengberenyi ma na nan ma,

\par }{\Q n fa wɔyɛnyi ɲɔxunmɛ fala a bɛ.


\par }{\Q \VS{17}A na keli mɛnni, n man wuri bogilae fi a ma.

\par }{\Q Akori gulunba findima nɛ xaxilisa ra a bɛ,

\par }{\Q a fa sigi sa alɔ a fonike tɛmui

\par }{\Q alɔ a mini lɔxɔɛ Misira bɔxi ra.»


\par }{\BB \par }
{\Q \VS{18}Alatala xa masenyi nan ya,

\par }{\Q «Na lɔxɔɛ i n xilima nɛ ‹N ma mɔri.›

\par }{\Q I mu n xilima ‹N kanyi› sɔnɔn.


\par }{\Q \VS{19}N Bali kuye xilie bama nɛ i dɛ i,

\par }{\Q alako i xa nɛɛmu e ma.


\par }{\Q \VS{20}Na lɔxɔɛ n saatɛ tongoma nɛ e bɛ,

\par }{\Q nun wulai subee, xɔnie, a nun bubusee ra.

\par }{\Q N xali, santidɛgɛma, nun gere bama nɛ e xa bɔxi ma,

\par }{\Q alako e xa sabati naa bɔɲɛsa kui.


\par }{\Q \VS{21}N i findima n ma ginɛ nan na

\par }{\Q tinxinyi, dugutɛgɛɲa, nun hinnɛ kui.

\par }{\Q N mu mɛɛma i ra abadan.


\par }{\Q \VS{22}Lanlanteya luma nɛ won tagi,

\par }{\Q i fa Alatala kolon.»


\par }{\BB \par }
{\Q \VS{23}Alatala xa masenyi nan ya.

\par }{\Q «Na lɔxɔɛ, n i xa dubɛ suxuma nɛ.


\par }{\Q \VS{24}Koore tunɛ ye ragoroma nɛ bɔxi ma.

\par }{\Q Bɔxi baloe raminima nɛ wo bɛ.

\par }{\Q Sansie wɛni nun ture fima nɛ wo ma.

\par }{\Q Yisireeli hayi birin fanma nɛ.


\par }{\Q \VS{25}N Isirayila rasabatima nɛ na bɔxi ma n yɛtɛ bɛ.

\par }{\Q N nu naxan ma ‹Mixi xɔnxi,›

\par }{\Q n kinikinima nɛ a ma.

\par }{\Q N nu naxan ma, ‹N ma ɲama mu a ra,›

\par }{\Q n a xilima nɛ, ‹N ma ɲama.›

\par }{\Q E fan fama n tan nan xilide, ‹N Marigi Ala.›»




\par }\Chap{3}{\SH Ala xa xanunteya Isirayila bɛ
\par }
{\PP \VerseOne{1}Alatala naxa a masen n bɛ, «I man xa i xa ginɛ xanu, hali a to yɛnɛ rabama a nun a ɲɛngɛe ra. Na luma nɛ alɔ Alatala xa xanunteya Isirayilakae bɛ, e tan naxee birama ala gbɛtɛe fɔxɔ ra, e nu sɛrɛxɛ ba e bɛ.»

\VS{2}N naxa gbilen na ginɛ xa kote dɔxɔ ra gbeti kole fu nun suuli ra, nun mɛngi busali keren nun a tagi.

\VS{3}N naxa a fala a bɛ, «I xa i raxara n xɔnyi. I naxa langoeɲa raba sɔnɔn, i naxa xɛmɛ gbɛtɛ yo kolon fa. N fan luma i bɛ na ki nɛ.»


\par }{\PP \VS{4}Waxati xɔnnakuye kui, Isirayila fama nɛ lude mangɛ mu na, yareratie, sɛrɛxɛe, kuyee, nun Ala maxɔrin se xanbi.

\VS{5}Na dangi xanbi, Isirayilakae gbilenma nɛ, e fa e Marigi Alatala fen, a nun e xa mangɛ Dawuda. Na tɛmui, e fama nɛ gaaxude Alatala ya ra, e man lu a xa hinnɛ bun ma tɛmui birin.




\par }\Chap{4}{\SH Isirayila xa tinxintareya
\par }
{\Q \VerseOne{1}Isirayilakae, wo Alatala xa wɔyɛnyi ramɛ,

\par }{\Q barima kiiti na wo nun Alatala tagi.

\par }{\Q «Nɔndi nun hinnɛ bara ɲɔn wo ya ma.

\par }{\Q Wo mu n kolonxi Ala ra wo xɔnyi sɔnɔn.


\par }{\Q \VS{2}Dankɛ matife, wule, faxɛ ti, muɲɛ, langoeɲa

\par }{\Q nan gbansan gboxi wo yi ra.

\par }{\Q Faxɛ tima tɛmui birin.


\par }{\Q \VS{3}Wo xa bɔxi fama lude sunnunyi kui na nan ma.

\par }{\Q Naxee birin sabatixi a ma,

\par }{\Q e faxama nɛ e nun subee, xɔnie, nun yɛxɛe ra.

\par }{\Q E birin faxama nɛ.»


\par }{\BB \par }
{\Q \VS{4}«Kɔnɔ mixi yo naxa kalamui ti,

\par }{\Q mixi yo naxa ɲama rakiiti.

\par }{\Q Wo xa ɲama nan wo tan sɛrɛxɛdubɛe kalamuma.


\par }{\Q \VS{5}Wo birama nɛ yanyi ra, wo bira kɔɛ ra.

\par }{\Q Hali namiɲɔnmɛe, e tantanma.

\par }{\Q N fama wo nga Isirayila faxade na nan ma.


\par }{\Q \VS{6}N ma ɲama na faxafe, a kolontareya ma.

\par }{\Q Wo to bara wo makuya n kolonfe ra,

\par }{\Q n fan bara wo makuya n ma sɛrɛxɛdubɛɲa ra.

\par }{\Q Wo to bara wo Marigi Ala xa sɛriyɛ rabɛɲin,

\par }{\Q n fan bara wo xa die rabɛɲin.


\par }{\Q \VS{7}Sɛrɛxɛdubɛe wuyaxi ki naxɛ,

\par }{\Q e xa yunubie fan wuyaxi na ki nɛ.

\par }{\Q N e xa binyɛ masarama yaagi ra na nan ma.


\par }{\Q \VS{8}E baloma n ma ɲama xa sɛrɛxɛe ra.

\par }{\Q Na kui, e man nee radin yɛ yunubi rabafe ma

\par }{\Q e tan yɛtɛ naxan nabama,

\par }{\Q alako e man xa sɛrɛxɛ gbɛtɛe sɔtɔ.


\par }{\Q \VS{9}Ɲama yo, sɛrɛxɛdubɛe yo,

\par }{\Q n e birin ɲaxankatama nɛ e xa yunubie xa fe ra,

\par }{\Q n e sare ragbilenma nɛ e ma.»


\par }{\BB \par }
{\Q \VS{10}«E e dɛgema nɛ, kɔnɔ e mu fama lugade.

\par }{\Q E kuyee batuma nɛ, kɔnɔ nee mu e rageenima,

\par }{\Q barima e bara Alatala rabɛɲin.


\par }{\Q \VS{11}E langoeɲa rabama,

\par }{\Q e beere mɔɔli birin minma.

\par }{\Q Na nan e xaxili kanaxi.


\par }{\Q \VS{12}N ma ɲama maxɔrinyi tima kuye ma.

\par }{\Q E yaabi nde sɔtɔma na wuri xuntunyi ra.

\par }{\Q Langoeɲa rabafe bara lu e bɔɲɛ kui.

\par }{\Q Na bara e ralɔɛ,

\par }{\Q na bara e makuya Ala ra.


\par }{\Q \VS{13}E sɛrɛxɛ bama geyae fari,

\par }{\Q mɛnni e surayi fan ganma sɛrɛxɛ ra.

\par }{\Q E na rabama wuri xungbee bun ma, niini gbo dɛnnaxɛ.

\par }{\Q Na kui wo xa di ginɛe langoeɲa rabama,

\par }{\Q wo xa mamadie fan bara findi yɛnɛ rabae ra.»


\par }{\BB \par }
{\Q \VS{14}«N mu fama wo xa di ginɛe nun wo xa mamadie ɲaxankatade e xa langoeɲa xa fe ra,

\par }{\Q barima wo tan fan ɲɛngɛe suxuma.

\par }{\Q Wo birin sɛrɛxɛ bama kuyee bɛ.

\par }{\Q Ɲama xaxilitare luma na gantanyi kui.


\par }{\Q \VS{15}Xa Isirayila bara bira langoeɲa fɔxɔ ra,

\par }{\Q wo tan Yudayakae, wo naxa na mɔɔli raba.

\par }{\Q Wo naxa siga Giligali, wo naxa te Beti Aweni.

\par }{\Q Wo naxa wo kali Alatala xili ra mɛnni.


\par }{\Q \VS{16}Xa Isirayila luma alɔ ninge kalabante,

\par }{\Q Alatala mu nɔma e rabalode alɔ yɛxɛɛ fanyie,

\par }{\Q e naxee dɛ madonma fiili xungbee ma.


\par }{\Q \VS{17}Efiramikae bara kankan kuye ma.

\par }{\Q Wo xa e lu na.


\par }{\Q \VS{18}E xa beere na ɲɔn, e xa langoeɲa fan tongo.

\par }{\Q E xa mangɛe waxi yaagi nan tun xɔn ma.


\par }{\Q \VS{19}Foye fama e ra fanafanande na nan ma.

\par }{\Q E fama nɛ yaagide e xa sɛrɛxɛe xa fe ra.»




\par }\Chap{5}{\SH Ala Isirayila makiitife
\par }
{\Q \VerseOne{1}«Sɛrɛxɛdubɛe, wo yi ramɛ.

\par }{\Q Isirayilakae, wo a mato.

\par }{\Q Mangɛ xa denbaya, wo wo tuli mati.

\par }{\Q Kiiti na won tagi,

\par }{\Q barima wo bara findi gantanyi ra Misipa,

\par }{\Q wo bara findi yɛlɛ ra Taboro geya fari.


\par }{\Q \VS{2}Wo na mixi nan tun mafaxafe yi ki,

\par }{\Q n xa n yaxaseri masa wo bɛ.»


\par }{\BB \par }
{\Q \VS{3}«N Efirami kolon, Isirayila mu nɔxunxi n ma.

\par }{\Q Efirami na langoeɲa rabafe, Isirayila fan bara so sɛniyɛntareɲa kui.


\par }{\Q \VS{4}E xa fe kobie bara e makuya e Marigi Ala ra.

\par }{\Q Langoeɲa xaxili bara lu e ya ma.

\par }{\Q E mu Alatala kolon.


\par }{\Q \VS{5}Isirayila xa yɛtɛ igboya nan a niyama

\par }{\Q e xa bira, e nun Efirami.

\par }{\Q Yudaya fan birama nɛ e xa yunubi saabui ra.


\par }{\Q \VS{6}E xurusee xaninma sɛrɛxɛ ra, e xa Alatala fen,

\par }{\Q kɔnɔ e mu a toma barima a makuya e ra.


\par }{\Q \VS{7}E bara Alatala yanfa, e ɲɛngɛ die bari.

\par }{\Q Beenun kike keren, e xa bɔxi fama nɛ kanade, e fa halaki.»


\par }{\BB \par }
{\Q \VS{8}«Wo sara fe Gibiya. Wo xa a fe Rama.

\par }{\Q Wo gere sɔnxɔɛ ite Beti Aweni.

\par }{\Q Bunyaminkae, yaxuie na wo xanbi ra.


\par }{\Q \VS{9}Efirami ɲaxankatama nɛ na lɔxɔɛ.

\par }{\Q Isirayila bɔnsɔɛ, n xa nɔndi masen wo bɛ.»


\par }{\BB \par }
{\Q \VS{10}«Yudaya kuntigie fama nɛ n ma xɔnɛ kolonde,

\par }{\Q barima e ifu bɔxi naaninyie ma.


\par }{\Q \VS{11}Efiramikae fan fama nɛ ɲaxankatade,

\par }{\Q barima e biraxi e yɛtɛ waxɔnfe nan fɔxɔ ra.


\par }{\Q \VS{12}N findima suuri nan na Efirami bɔnsɔɛ bɛ,

\par }{\Q N lu Yuda bɔnsɔɛ bɛ alɔ fi ɲaaxi.


\par }{\Q \VS{13}Efirami nun Yudaya a kolon e furaxi.

\par }{\Q Efirami sigama Asiriya,

\par }{\Q a xɛɛrae xɛɛma naa mangɛ xungbe xɔn ma,

\par }{\Q kɔnɔ a mu nɔma wo rayalande,

\par }{\Q a mu nɔma wo xa fie baride.


\par }{\Q \VS{14}N luma nɛ alɔ yɛtɛ Efirami bɛ,

\par }{\Q alɔ yɛtɛ yɔrɛ Yudaya bɛ.

\par }{\Q N nee ibɔɔma nɛ, n siga e ra,

\par }{\Q mixi yo mu e bama n yi.


\par }{\Q \VS{15}N xa gbilen n xɔnyi,

\par }{\Q han e xa e xa yunubi kolon, e fa n fen.

\par }{\Q E fama nɛ n fende e xa tɔɔrɛ kui.»




\par }\Chap{6}{\SH Alatala waxɔnfe
\par }
{\Q \VerseOne{1}Wo fa be, won xa gbilen Alatala ma!

\par }{\Q A bara won tɔɔrɔ, kɔnɔ yakɔsi a won nayalanma nɛ.

\par }{\Q A bara won bɔnbɔ, kɔnɔ yakɔsi a won ma fie maxirima nɛ.


\par }{\Q \VS{2}Xi firin na dangi, a fama nɛ won nayalande,

\par }{\Q a xi saxan nde a won nakeli, won fa lu a sɛɛti ma.


\par }{\Q \VS{3}Won xa Alatala fen, won xa a kolon.

\par }{\Q Ala fafe mu kanama.

\par }{\Q Lɔxɔ yo lɔxɔ kuye ibama, ɲɛmɛ birin tunɛ fama.

\par }{\Q Ala fan mu tondima fade won yire.


\par }{\BB \par }
{\Q \VS{4}«N munse rabama i tan na, Efirami?

\par }{\Q N munse rabama i ra, Yudaya?

\par }{\Q I xa hinnɛ n mabiri, luxi nɛ alɔ xini naxan goroma gɛɛsɛgɛ,

\par }{\Q kɔnɔ beenun soge xa xɔnɔ, a ɲɔn.


\par }{\Q \VS{5}N wo gerema namiɲɔnmɛe xa masenyie ra na nan ma,

\par }{\Q n wo faxama nɛ n ma masenyie ra.

\par }{\Q N ma kiitie fiixɛ alɔ naiyalanyi.


\par }{\Q \VS{6}Hinnɛ rafan n ma dangife sɛrɛxɛ ra,

\par }{\Q Ala kolonfe dangi sɛrɛxɛ gan daaxie ra.


\par }{\Q \VS{7}E bara n ma saatɛ kana,

\par }{\Q alɔ adamadie darixi a ra ki naxɛ.

\par }{\Q E bara n yanfa.


\par }{\Q \VS{8}Mixi ɲaaxi wuya Galadi, faxɛtie bara gbo naa.


\par }{\Q \VS{9}Sɛrɛxɛdubɛe baganma mixi ma Sikemi kira xɔn ma alɔ muɲɛtie.

\par }{\Q Na faxɛ tife, fe ɲaaxi na a ra.


\par }{\Q \VS{10}N bara fe ɲaaxie to Isirayilakae tagi:

\par }{\Q Efirami bara langoeɲa raba, Isirayila bara nɔxɔ.


\par }{\Q \VS{11}Yudaya, n na gɛ n ma ɲama ragbilende konyiya kui,

\par }{\Q n wo fan ɲaxankatama nɛ.»




\par }\Chap{7}{\SH Efirami xa yunubie
\par }
{\Q \VerseOne{1}«N to wa Isirayila rayalanfe,

\par }{\Q Efirami xa yunubi man naxa makɛnɛn.

\par }{\Q Samari xa fe ɲaaxi naxa mini kɛnɛ ma.

\par }{\Q Na yanfantee muɲɛ tima, e yensen yɛ yire birin.


\par }{\Q \VS{2}E e maɲɔxun n mu ratuxi e xa kobiɲa ma,

\par }{\Q kɔnɔ n e xa wali birin toma nɛ.


\par }{\Q \VS{3}Yi mixi kobie rafan mangɛ ma,

\par }{\Q kuntigie tinma e xa wali ra.


\par }{\Q \VS{4}E xa langoeɲa gbo alɔ tɛ xungbe,

\par }{\Q taami ganyi naxan nadɛxɛma,

\par }{\Q a fa wolen han a gɛ farin nafalade.


\par }{\Q \VS{5}Kuntigie siisima nɛ mangɛ xa xulunyi,

\par }{\Q mangɛ fan tinxi na fe mɔɔli ra.


\par }{\Q \VS{6}E bɔɲɛ bara te alɔ tɛ xungbe,

\par }{\Q e e maso mangɛ ra, e xa a yanfa.

\par }{\Q E na fe birin xirima kɔɛ nan na

\par }{\Q alako gɛɛsɛgɛ e xa wali ɲaaxi xa kamali.


\par }{\Q \VS{7}E bɔɲɛ naxa te han e kiitisae birin nabira,

\par }{\Q e e xa mangɛe birin faxa.

\par }{\Q Na mixi mɔɔli mu n ma kiiti mamɛma fefe ma.


\par }{\BB \par }
{\Q \VS{8}Efirami wama lufe nɛ alɔ si gbɛtɛe,

\par }{\Q kɔnɔ a luxi nɛ alɔ taami naxan ganxi a ɲaaxi ra.


\par }{\Q \VS{9}Si gbɛtɛe a sɛnbɛ kanama, kɔnɔ a mu a kolon.

\par }{\Q A forixi, kɔnɔ a mu na rakɔrɔsi.


\par }{\Q \VS{10}Isirayila a yɛtɛ igboma, a mu gbilen a Marigi Alatala ma,

\par }{\Q a mu bira a xa sɛriyɛ fɔxɔ ra.


\par }{\Q \VS{11}Efirami luxi nɛ alɔ ganbɛ xaxilitare.

\par }{\Q A Misirakae xilima, a saatɛ tongoma Asiriyakae bɛ.


\par }{\Q \VS{12}E na siga naa, n fama nɛ n ma yɛlɛ wolide e ma,

\par }{\Q e xa bira alɔ xɔni.

\par }{\Q N e ɲaxankatama nɛ, alɔ a masenxi e bɛ e xa malanyi kui ki naxɛ.


\par }{\Q \VS{13}Ɲaxankatɛ na e bɛ, barima e bara e gi n xun ma.

\par }{\Q Gbaloe na e bɛ, barima e bara n matandi.

\par }{\Q N nu waxi nɛ e xun sarafe, kɔnɔ e wulee sama n xun ma.


\par }{\Q \VS{14}E yaye raminima e xa sade ma,

\par }{\Q kɔnɔ e mu sunnunxi e bɔɲɛ ma.

\par }{\Q E e malanma alako e xa donse nun wɛni fen,

\par }{\Q kɔnɔ e e makuyama n tan na.


\par }{\Q \VS{15}N tan nan e xuru, n tan nan sɛnbɛ fi e ma,

\par }{\Q kɔnɔ e finsiriwaliya rabama n na.


\par }{\Q \VS{16}E mu e ya tima koore ra,

\par }{\Q e yanfɛ tima alɔ yanfɛ yili.

\par }{\Q Na nan a ra, e kuntigie faxama santidɛgɛma ra,

\par }{\Q e yaagi Misira bɔxi ma e xa wɔyɛnyi xa fe ra.»




\par }\Chap{8}{\SH Isirayila xa kuye batui
\par }
{\Q \VerseOne{1}«Wo xa gere sara fe!

\par }{\Q Yaxui goroma nɛ Alatala xa banxi ma alɔ sɛgɛ,

\par }{\Q barima ɲama bara n ma laayidi kana,

\par }{\Q e naxa muruta n ma sɛriyɛ ma.


\par }{\Q \VS{2}E n xilima,

\par }{\Q ‹Muxu Marigi Ala, muxu i kolon, muxu tan, Isirayila.›


\par }{\Q \VS{3}Isirayila to bara fe fanyi bɛɲin,

\par }{\Q yaxui birama nɛ a fɔxɔ ra.


\par }{\Q \VS{4}E bara mangɛe ti n ma yaamari mu naxan na,

\par }{\Q e bara kuntigie ti e mu n maxɔrin.

\par }{\BB \par }
{\Q E bara kuyee rafala e xa gbeti nun xɛɛma ra.

\par }{\Q Nee halakima na nan ma.


\par }{\Q \VS{5}Samarikae, wo wo xa ninge kuye wɔlɛ.

\par }{\Q N bara xɔnɔ wo ma a ɲaaxi ra.

\par }{\Q Wo wo yɛtɛ manɔxɔma yi fe mɔɔli ra han mun tɛmui?


\par }{\Q \VS{6}Yi kuye fatanxi wo tan Isirayila nan na.

\par }{\Q Mixi nde nan a rafalaxi, Ala mu a ra!

\par }{\Q Samari xa ninge kuye fama nɛ butuxunde.


\par }{\Q \VS{7}Naxan ɲɛrɛma fe ɲaaxi kui,

\par }{\Q gbaloe fama nɛ a lide.

\par }{\Q Hali mɛngi tɔnsɔɛ keren, e mu a sɔtɔma xɛ ma.

\par }{\Q Sansi naxan bulama, a mu findima baloe ra.

\par }{\Q Hali nde findi a ra, si gbɛtɛ nan a donma.


\par }{\BB \par }
{\Q \VS{8}E bara Isirayila xun nakana,

\par }{\Q e e xanin ɲamanɛ konyiya kui.


\par }{\Q \VS{9}Isirayilakae bara siga Asiriya bɔxi ma,

\par }{\Q alɔ sofale naxan luma a keren.


\par }{\Q \VS{10}Hali e mixi naxee saraxi sie tagi e kantafe ma,

\par }{\Q n e birin malanma nɛ,

\par }{\Q alako e xa tɔɔrɔ mangɛe xa kote bun ma.


\par }{\BB \par }
{\Q \VS{11}Efirami bara sɛrɛxɛbadee rawuya

\par }{\Q alako e xa yunubie xa xafari,

\par }{\Q kɔnɔ na sɛrɛxɛbadee bara a niya

\par }{\Q e xa yunubie sɔtɔ.


\par }{\Q \VS{12}N bara n ma sɛriyɛe birin sɛbɛ, e xa na kolon,

\par }{\Q kɔnɔ e mu tide toxi a ma.


\par }{\Q \VS{13}E sɛrɛxɛe bama n bɛ, e na sube don,

\par }{\Q kɔnɔ na mu rafan Alatala ma.

\par }{\Q Yakɔsi, Alatala fama nɛ e ɲaxankatade e xa yunubie xa fe ra,

\par }{\Q e xa gbilen Misira bɔxi ma.


\par }{\Q \VS{14}Isirayila bara nɛɛmu Ala ma, naxan e daaxi.

\par }{\Q E na mangɛ banxie tife.

\par }{\Q Yudaya fan na taae tife, naxee sɛnbɛ gbo,

\par }{\Q kɔnɔ n na birin ganma nɛ tɛ ra.»




\par }\Chap{9}{\SH Isirayila xa ɲaxankatɛ
\par }
{\Q \VerseOne{1}Isirayila, i naxa ɲɛlɛxin,

\par }{\Q i naxa sɛɛwa alɔ si gbɛtɛe.

\par }{\Q I to i Marigi Ala bɛɲin, i bara findi langoe ra.

\par }{\Q Langoe masundi bara rafan i ma,

\par }{\Q i naxan sɔtɔma lonyi yire.


\par }{\Q \VS{2}Wo mu baloe sɔtɔma lonyi yire,

\par }{\Q wo mu wɛni sɔtɔma wɛni bogi bundu se kui.


\par }{\Q \VS{3}E mu luma Alatala xa bɔxi ma,

\par }{\Q Efirami gbilenma nɛ Misira,

\par }{\Q e fama donse haramuxie donde Asiriya bɔxi ma.


\par }{\Q \VS{4}E mu sɛrɛxɛ ye daaxie bama Alatala bɛ.

\par }{\Q E xa sɛrɛxɛe mu rafanma a ma,

\par }{\Q e luma alɔ ɲɔn yire taami.

\par }{\Q Naxee nee donma e findima sɛniyɛntaree nan na.

\par }{\Q Na findima donse nan na e bɛ,

\par }{\Q kɔnɔ a mu findima sɛrɛxɛ ra Alatala bɛ a xa hɔrɔmɔbanxi kui.


\par }{\Q \VS{5}Wo munse rabama sali lɔxɔɛ Alatala ya i?


\par }{\BB \par }
{\Q \VS{6}Hali e sa e ratanga gbaloe ma,

\par }{\Q Misirakae fama nɛ e faxade, e e ragata Nofi.

\par }{\Q E xa harige birin lɔɛma nɛ, e xɔnyi findima nɛ wula ra.


\par }{\Q \VS{7}Ɲaxankatɛ lɔxɔɛe na fafe,

\par }{\Q yunubi sare ragbilenma tɛmui naxɛ.

\par }{\Q Isirayila xa na kolon.

\par }{\Q Isirayila xa yunubi gbo,

\par }{\Q na na a ra e namiɲɔnmɛe xɔnma,

\par }{\Q e daxui xili sa e xun ma.


\par }{\Q \VS{8}Ala nun namiɲɔnmɛe Efirami kantama,

\par }{\Q kɔnɔ mixie tan gantanyi tema namiɲɔnmɛe bɛ.

\par }{\Q E mu rafan mixie ma Ala xa hɔrɔmɔbanxi kui.


\par }{\BB \par }
{\Q \VS{9}Efiramikae bara so yanfanteya kui,

\par }{\Q alɔ naxan nabaxi Gibiya.

\par }{\Q Ala mu nɛɛmuxi e xa yunubi ma,

\par }{\Q a fama e ɲaxankatade na nan ma.


\par }{\Q \VS{10}«N to Isirayila to,

\par }{\Q a nu fan alɔ bogi se naxan toma wula i.

\par }{\Q Wo benbae nu luxi nɛ alɔ xɔrɛ bogi singee,

\par }{\Q kɔnɔ e naxa bira kuye xɔnxi fɔxɔ ra

\par }{\Q naxan nu na Peyori.


\par }{\Q \VS{11}Efirami xa binyɛ sigama nɛ alɔ xɔni naxan tuganma.

\par }{\Q Di bari mu na, tɛɛgɛ mu na.


\par }{\Q \VS{12}Xa a sa a li e naxa die xuru, n e birin bama nɛ e yi.

\par }{\Q E fe ɲaaxi sɔtɔma nɛ n na e rabolo tɛmui naxɛ.


\par }{\Q \VS{13}N bara Efirami to a sabatixi yire fanyi, alɔ Tire na ki naxɛ,

\par }{\Q kɔnɔ Efirami xa die soma nɛ faxɛtie yi ra.»


\par }{\BB \par }
{\Q \VS{14}Alatala, a lanma i xa munse raba e bɛ?

\par }{\Q I xa ginɛ furuxie furi kana, i xa e xiɲɛ xara.


\par }{\Q \VS{15}E ɲaaxui birin masenxi nɛ Giligali.

\par }{\Q Mɛnni n bara e xɔn fɔlɔ e xa fe ɲaaxie xa fe ra.

\par }{\Q E mu rafanma n ma sɔnɔn.

\par }{\Q E xa kuntigie findixi matandilae nan na.


\par }{\BB \par }
{\Q \VS{16}«N bara Efirami bɔnbɔ.

\par }{\Q A luxi nɛ alɔ sansi naxan sanke bara xara,

\par }{\Q a mu bogima sɔnɔn.

\par }{\Q Xa Efiramikae fa die bari,

\par }{\Q n e halakima nɛ.»


\par }{\Q \VS{17}N Marigi Ala fama nɛ e rabɛɲinde,

\par }{\Q barima e mu e tuli matixi a ra.

\par }{\Q E findima nɛ biyaasilae ra sie tagi.




\par }\Chap{10}{\SH Isirayila xa makiiti
\par }
{\Q \VerseOne{1}Isirayila luxi nɛ alɔ sansi bili fanyi naxan bogima a fanyi ra.

\par }{\Q Kɔnɔ a xa bogi to wuya, a naxa sɛrɛxɛbade fan rawuya.

\par }{\Q A xa bɔxi to tofan, a naxa tɔnxuma gɛmɛ ti kuye bɛ.


\par }{\Q \VS{2}E bɔɲɛ mu na Alatala gbansan xa ra,

\par }{\Q na na a ra e bara yunubi sɔtɔ.

\par }{\Q Alatala e xa sɛrɛxɛbadee rabirama nɛ,

\par }{\Q a e xa tɔnxuma gɛmɛe kana.


\par }{\Q \VS{3}Yakɔsi e a falama,

\par }{\Q «Mangɛ mu na muxu xun ma,

\par }{\Q barima muxu mu gaaxuma Alatala ya ra sɔnɔn.

\par }{\Q Mangɛ nɔma munse rabade muxu bɛ?»


\par }{\Q \VS{4}E wɔyɛnma, e e kalima, e saatɛ tongoma,

\par }{\Q kɔnɔ na birin fufafu.

\par }{\Q Kiiti fanyi mu luma e yi,

\par }{\Q alɔ ɲooge ɲaaxi naxan bulama xɛ ma.


\par }{\Q \VS{5}Samarikae fama nɛ kɔntɔfilide e xa ninge kuyee xa fe ra

\par }{\Q naxee na Beti Aweni.

\par }{\Q Ɲama wa tima, sɛrɛxɛdubɛe fan sunnunma,

\par }{\Q barima e ɲɛlɛxinxi naxan na, na fama nɛ bade e yi ra.


\par }{\Q \VS{6}Na kuyee xaninma nɛ Asiriya bɔxi ma,

\par }{\Q a fa lu Mangɛ xungbe ma.

\par }{\Q Efirami yaagima nɛ,

\par }{\Q birin fama nɛ yode Isirayila xa kɛwali ma.


\par }{\Q \VS{7}Samari nun a mangɛ xaninma nɛ,

\par }{\Q alɔ wuri xuntunyi ye naxan xaninma.


\par }{\Q \VS{8}Kuye batudee naxee na Beti Aweni, e kanama nɛ.

\par }{\Q Na sɛrɛxɛbadee, Isirayilakae yunubi raba dɛnnaxɛ,

\par }{\Q e findima tunbe yiree nan na.

\par }{\Q E fama nɛ a falade geyae bɛ,

\par }{\Q «Muxu makoto, muxu ragata!»


\par }{\BB \par }
{\Q \VS{9}«Isirayila, kabi wo naxa na yunubi ɲaaxi raba Gibiya,

\par }{\Q wo na yunubi sɔtɔfe tun.

\par }{\Q Ɲaxankatɛ fama e lide Gibiya na nan ma.


\par }{\Q \VS{10}A bara n kɛnɛn n xa e halaki.

\par }{\Q Sie fama nɛ e gerede, e e suxu e xa yunubi gbegbe xa fe ra.


\par }{\BB \par }
{\Q \VS{11}Efirami luxi nɛ alɔ ninge xuruxi, wali rafan naxan ma.

\par }{\Q N fama nɛ luuti xiride a xunyi ma, a xa wali raba n bɛ.

\par }{\Q Yudaya fan xa wali, Yaxuba bɔnsɔɛ xa kote xanin.


\par }{\Q \VS{12}Wo xa wali tinxinxi raba,

\par }{\Q alako wo xa fe fanyi sɔtɔ.

\par }{\Q Wo xa wakili nɛɛnɛ tongo,

\par }{\Q wo xa Alatala fen han a fa tɛmui wo yire,

\par }{\Q a tinxinyi lu wo bɔɲɛ kui.


\par }{\Q \VS{13}Kɔnɔ wo tan mu tin na wali tinxinxi ra.

\par }{\Q Wo bara fe ɲaaxi raba.

\par }{\Q Yanfanteya nun yɛtɛ igboɲa bara gbo wo yi ra.

\par }{\Q Wo bara la wo xa sɔɔrie sɛnbɛ ra,


\par }{\Q \VS{14}kɔnɔ e ya fama isode,

\par }{\Q e xa yire kantaxie fama nɛ kanade,

\par }{\Q alɔ na gere lɔxɔɛ Salaman xutu sɔtɔ Beti Arabeli xun ma tɛmui naxɛ.

\par }{\Q Na lɔxɔɛ ginɛe nun e xa di birin faxa nɛ.


\par }{\Q \VS{15}Na mɔɔli fama nɛ Beteli lide

\par }{\Q a xa yunubie xa fe ra.

\par }{\Q Subaxɛ na a li, Isirayila mangɛ faxama nɛ.»




\par }\Chap{11}{\SH Ala xa kinikini
\par }
{\Q \VerseOne{1}«N Isirayila xanu nɛ a dimɛdi tɛmui.

\par }{\Q N naxa n ma di xili a xa keli Misira bɔxi ma.


\par }{\Q \VS{2}Kɔnɔ n to nu e xilima, e naxa e makuya n na,

\par }{\Q e sɛrɛxɛ ba Bali kuyee bɛ, e surayi gan gɛmɛ masolixie bɛ.


\par }{\Q \VS{3}N tan nan nu Efirami malife a xa ɲɛrɛ kui,

\par }{\Q kɔnɔ e mu a kolonxi a n tan nan nu mɛɛnife e ma.


\par }{\Q \VS{4}N nu na e mabɛndunfe marafanyi nun xanunteya ra.

\par }{\Q N tan nan e ramini konyiya kui,

\par }{\Q alako e xa balo a fanyi ra.


\par }{\Q \VS{5}Yakɔsi, hali e mu fa sa gbilen Misira bɔxi ma,

\par }{\Q Asiriya nan nɔɛ sɔtɔma e xun na,

\par }{\Q barima e bara tondi gbilende n ma.


\par }{\Q \VS{6}Na nan a ra santidɛgɛma fama e xa taae lide,

\par }{\Q a fa e xɔnyi birin kana.

\par }{\Q E waxɔnfe mu sɔɔnɛyama sɔnɔn.


\par }{\Q \VS{7}N ma ɲama bara gbilen n fɔxɔ ra.

\par }{\Q Hali e birin n xili, n mu e xun nakelima.»


\par }{\BB \par }
{\Q \VS{8}«Kɔnɔ Efirami, n xa i rabɛɲin di?

\par }{\Q N xa Isirayila rabolo di?

\par }{\Q N mu nɔma fe rabade i ra

\par }{\Q alɔ n naxan nabaxi Adamaha.

\par }{\Q N xa i lu alɔ Seboyimi?

\par }{\Q Tɔɔrɛ bara n bɔɲɛ suxu.

\par }{\Q N bara kinikini wo ma.


\par }{\Q \VS{9}N bara n ma natɛ masara,

\par }{\Q n bɔɲɛ bara xinbeli.

\par }{\Q N bara diɲɛ Efirami ma, barima Ala nan n na.

\par }{\Q Adama mu na n tan na.

\par }{\Q Sɛniyɛntɔɛ nan n na wo tagi.

\par }{\Q N bara n ma xɔnɛ lu na.


\par }{\Q \VS{10}E fama nɛ birade Alatala fɔxɔ ra.

\par }{\Q Ala na a xui ramini sɛnbɛ ra alɔ yɛtɛ magaaxuxi,

\par }{\Q e fama nɛ lude a xanbi ra kelife sogegorode mabiri.


\par }{\Q \VS{11}E kelima nɛ Misira bɔxi ma alɔ xɔnie,

\par }{\Q e kelima nɛ Asiriya bɔxi ma alɔ ganbɛe.»

\par }{\Q Alatala xa masenyi nan na ki.




\par }\Chap{12}{\SH Isirayila xa yanfanteya
\par }
{\Q \VerseOne{1}«Efirami wama n madaxufe.

\par }{\Q Isirayila wama n yanfafe.

\par }{\Q Yudaya tan birama nɛ Ala fɔxɔ ra,

\par }{\Q a mu lanlanteya kana Ala sɛniyɛnxi mabiri.


\par }{\Q \VS{2}Efirami fe fufafu fenma,

\par }{\Q a birama mixie fɔxɔ ra naxee na fuge ra.

\par }{\Q A xa wulee nun fe ɲaaxie gbo.

\par }{\Q A saatɛ tongoma Asiriya bɛ,

\par }{\Q a oliwi ture fima nɛ Misira mangɛ ma.


\par }{\Q \VS{3}Ala Yudayakae makiitima nɛ,

\par }{\Q a Yaxuba bɔnsɔɛ ɲaxankatama nɛ,

\par }{\Q a fa a xa kɛwali sare ragbilen a ma.»


\par }{\BB \par }
{\Q \VS{4}E na e nga furi kui,

\par }{\Q Yaxuba naxa a taara tingilinyi suxu.

\par }{\Q A to fori, e nun Ala naxa gere so.


\par }{\Q \VS{5}E nun malekɛ naxa gere so, a xutu sɔtɔ a ma.

\par }{\Q A naxa wa, a a mayandi a xa hinnɛ a ra.

\par }{\Q Yaxuba a to nɛ Beteli.

\par }{\Q E nun Ala wɔyɛn mɛnni nɛ.


\par }{\Q \VS{6}Alatala nan Mangɛ ra.

\par }{\Q Xili xungbe kanyi nan Alatala ra.


\par }{\Q \VS{7}I tan xa fa i Marigi Ala ma,

\par }{\Q i naxa dugutɛgɛɲa kana,

\par }{\Q i xa sɛriyɛ tinxinxi suxu.

\par }{\Q I xaxili ti i Marigi Ala ra tɛmui birin.


\par }{\BB \par }
{\Q \VS{8}Yulɛ sikeeli wule rawalima, a mixi tɔɔrɔ.


\par }{\Q \VS{9}Efirami bara a fala,

\par }{\Q «N bara banna han!

\par }{\Q N bara naafuli sɔtɔ n yɛtɛ sɛnbɛ ra.

\par }{\Q N mu yunubi yo rabaxi.»


\par }{\BB \par }
{\Q \VS{10}«N tan nan i Marigi Alatala ra,

\par }{\Q naxan i raminixi Misira bɔxi ma.

\par }{\Q N man i radɔxɔma nɛ kiri banxie kui,

\par }{\Q alɔ won ma sali tɛmui dangixie.


\par }{\Q \VS{11}N nu wɔyɛnma namiɲɔnmɛe bɛ,

\par }{\Q n laamatunyie wuyaxi so e yi ra.

\par }{\Q N nu taalie masenma wo bɛ namiɲɔnmɛe saabui ra.


\par }{\Q \VS{12}Galadikae luma nɛ fe ɲaaxi raba ra.

\par }{\Q Na fe na a niyama n fama e xun nakanade.

\par }{\Q E ningee bama sɛrɛxɛ ra Giligali,

\par }{\Q kɔnɔ n fama nɛ e xa sɛrɛxɛbadee kanade,

\par }{\Q e xa lu alɔ gɛmɛ malanxie xɛe ma.»


\par }{\BB \par }
{\Q \VS{13}Yaxuba naxa a gi Arami bɔxi ma.

\par }{\Q Isirayila naxa findi xurusee dɛmadonyi ra,

\par }{\Q alako a xa ginɛ nde sɔtɔ.


\par }{\Q \VS{14}Alatala naxa Isirayila ramini Misira bɔxi ma

\par }{\Q namiɲɔnmɛ nde saabui ra.

\par }{\Q Alatala naxa mɛɛni Isirayila ma a xa xɛɛrae saabui ra.


\par }{\Q \VS{15}Efirami bara Alatala raxɔnɔ a ɲaaxi ra.

\par }{\Q E Marigi fama nɛ e ɲaxankatade e xa faxɛ tixie xa fe ra,

\par }{\Q a fa e rayaagi.




\par }\Chap{13}{\SH Ala xa xɔnɛ
\par }
{\Q \VerseOne{1}Ɲama nu gaaxuma nɛ Efirami xa wɔyɛnyi ya ra,

\par }{\Q barima mixi binyɛ nan nu a ra,

\par }{\Q kɔnɔ a naxa yunubi sɔtɔ Bali kuye batufe ra, a fa faxa.


\par }{\Q \VS{2}Yakɔsi e man yunubie nan nabama,

\par }{\Q e kuye rafalama gbeti ra.

\par }{\Q E kuye yailanma,

\par }{\Q kɔnɔ xabui wali gbansan nan a ra.

\par }{\Q E adamadie bama sɛrɛxɛ ra,

\par }{\Q e ninge kuye sunbuma.


\par }{\Q \VS{3}Na na a niyama e fama ɲɔnde alɔ kunda naxan goroma gɛɛsɛgɛ,

\par }{\Q alɔ xini naxan yolonma gɛɛsɛgɛ,

\par }{\Q alɔ maale lagi foye naxan xaninma foye ra,

\par }{\Q alɔ tuuri naxan minima kuri kui.


\par }{\BB \par }
{\Q \VS{4}«N tan nan i Marigi Alatala ra,

\par }{\Q naxan i raminixi Misira bɔxi ma.

\par }{\Q I naxa ala gbɛtɛ kolon fo n tan.

\par }{\Q Marakisima mu na i bɛ ba n tan na.


\par }{\Q \VS{5}N ɲɛngi saxi i xɔn gbengberen yire.


\par }{\Q \VS{6}E to baloe sɔtɔ, e naxa luga.

\par }{\Q E to luga, e naxa findi yɛtɛ igboe ra.

\par }{\Q Na nan a ra e nɛɛmuxi n ma.


\par }{\Q \VS{7}N luma nɛ e bɛ alɔ yɛtɛ,

\par }{\Q naxan a nɔxunma kira xɔn han a sube sɔtɔ.


\par }{\Q \VS{8}N e suxuma nɛ alɔ sube xaaɲɛ, naxan ma die baxi a yi.

\par }{\Q N e ibɔɔma nɛ alɔ yɛtɛ, naxan wulai sube faxama.

\par }{\Q Wula subee man e ibɔɔma nɛ.


\par }{\Q \VS{9}Isirayila, i bara i yɛtɛ kana,

\par }{\Q barima i bara i malima yanfa, naxan findi n tan na.


\par }{\Q \VS{10}I xa mangɛ na minden,

\par }{\Q naxan nu lanma a xa wo rakisi?

\par }{\Q I xa kiitisae na minden,

\par }{\Q i nu wama naxee xɔn alako i xa mangɛ nun mangɛdie sɔtɔ?


\par }{\Q \VS{11}N to xɔnɔ wo ma, n bara mangɛ so wo yi ra.

\par }{\Q Yakɔsi n a bama nɛ wo yi ra n ma xɔnɛ kui.


\par }{\Q \VS{12}Efirami xa fe ɲaaxi birin sɛbɛxi,

\par }{\Q Ala mu nɛɛmuma a xa yunubie ma.


\par }{\Q \VS{13}Tɔɔrɛ fama nɛ a lide, alɔ ginɛ naxan di barima.

\par }{\Q Kɔnɔ di xaxilitare na a ra.

\par }{\Q A bari tɛmui na a li, a mu tinma minide a nga tɛɛgɛ.»


\par }{\BB \par }
{\Q \VS{14}«N xa e xun sara aligiyama sɛnbɛ yi?

\par }{\Q N xa e rakisi saya ma?

\par }{\Q Saya, i xa xɔnɛ na minden?

\par }{\Q Aligiyama, i xa sɛnbɛ na minden?

\par }{\Q N mu kinikinima wo ma feo!


\par }{\Q \VS{15}Hali a sɛnbɛ gbo a ngaxakerenyie tagi,

\par }{\Q Alatala foye xare rafama nɛ

\par }{\Q keli gbengberenyi sogetede mabiri,

\par }{\Q a fa xuree nun kɔlɔnyie xɔride.

\par }{\Q Harige birin bama nɛ a yi ra.»




\par }\Chap{14}{\SH Isirayilakae xa tuubi Alatala ma
\par }
{\Q \VerseOne{1}Samarikae bara yunubi sɔtɔ e Marigi Alatala matandife ra.

\par }{\Q Na nan a ra e faxama santidɛgɛma ra,

\par }{\Q e xa diyɔrɛe wolima nɛ bɔxi ma,

\par }{\Q e xa ginɛ furuxie furi rabɔɔma nɛ.


\par }{\Q \VS{2}Isirayila, gbilen i Marigi Alatala ma,

\par }{\Q barima i xa wali kobi bara i rabira.


\par }{\Q \VS{3}Wo tuubi Alatala ma, wo fa yi wɔyɛn fanyi fala a bɛ,

\par }{\Q «I xa diɲɛ muxu xa yunubie ma,

\par }{\Q i xa hinnɛ muxu ra.

\par }{\Q Muxu xa tantui ba sɛrɛxɛ ra, tuurae xa lu na.


\par }{\Q \VS{4}Asiriya mu nɔma muxu rakiside,

\par }{\Q muxu mu tema soee fari gere xili ma.

\par }{\Q Muxu mu kuyee xilima ‹Muxu Marigi Ala›

\par }{\Q naxee yailanxi mixi bɛlɛxɛ ra.

\par }{\Q I tan nan gbansan kinikinima kiridie ma.»


\par }{\BB \par }
{\Q \VS{5}«N e xa yanfanteya yailanma nɛ.

\par }{\Q N e xanuma nɛ fonisireya ra,

\par }{\Q barima n ma xɔnɛ bara gbilen e fɔxɔ ra.


\par }{\Q \VS{6}N luma nɛ Isirayila bɛ alɔ xini,

\par }{\Q e tofanma nɛ alɔ sansi fugaxi.

\par }{\Q E sabatima nɛ alɔ wuri bili fanyi naxan na Liban.


\par }{\Q \VS{7}A salonyi kuyama nɛ.

\par }{\Q A tofanma nɛ alɔ oliwi wuri,

\par }{\Q a xiri fanyi raminima nɛ alɔ wondi naxan na Liban.


\par }{\Q \VS{8}Ɲama man sabatima nɛ Isirayila bɔxi ma Ala xa niini bun ma.

\par }{\Q E xa mɛngi fanma nɛ.

\par }{\Q E xa fe ɲɔxunma nɛ alɔ wɛni bogi,

\par }{\Q e fa xili fanyi sɔtɔ alɔ Liban xa wɛni.


\par }{\Q \VS{9}Efirami bɔnsɔɛ, munse na n nun kuyee tagi?

\par }{\Q N tan nan wo xa dubɛ suxuma,

\par }{\Q n nan n ɲɛngi sama nɛ wo xɔn.

\par }{\Q N luma nɛ wo bɛ alɔ wuri xinde fanyi.

\par }{\Q Wo baloe sɔtɔma n tan nan saabui ra.»


\par }{\BB \par }
{\Q \VS{10}Lɔnnila yi wɔyɛnyi kolonma nɛ.

\par }{\Q Xaxilima yi masenyi fahaamuma nɛ.

\par }{\Q Alatala xa kirae tinxin,

\par }{\Q tinxintɔɛe ɲɛrɛma nee nan xɔn,

\par }{\Q kɔnɔ matandilae dinkonma nee nan na.

\par }